Όταν το υπ.Εργασίας νταραβεριζόταν με την Αθανασία του Αιγάλεω | Ροΐδη και Λασκαράτου Εμμονές\n← Ο Χ.Ορθόδοξος Κυριακίδης στο δρόμο που χάραξε ο Χριστοφοράκος\nΌταν σύμβουλος του πρωθυπουργού «ανασκευάζει» τη ναζιστική θηριωδία… →\nPosted on 13/03/2013\tby Po\nΈργα και ημέρες του καραμανλισμού\nΌταν ο Π.Καμμένος προτείνει Καραμανλή Β΄ για Πρόεδρο Δημοκρατίας, και ο Αλέξης Τσίπρας της ριζοσπαστικής Αριστεράς δηλώνει (Ελ.Κωσταρέλου, ‘Εφ Συντακτών’ 11.3) στη διημερίδα του ΙΝΕΡΠΟΣΤ πως και ο Τσάβες «όρκισε υπουργούς και από το χώρο της Δεξιάς» (ήταν Αρχιεπίσκοπος ο Τσάβες;), νομίζω πως υπάρχουν ευσεβείς πόθοι για κυβέρνηση ΣΥΡΙΖΑ-Ανεξέλ με Πρόεδρο Δημοκρατίας τον λιποτάκτη της Ραφήνας και χωρίς πρόγραμμα.\n—–Διαβάζω την παρακάτω διαπίστωσή του κ.Τσίπρα για τον Καραμανλή τον πρεσβύτερο, από την ιστορική του ομιλία στο Μέγαρο Λαμπράκη: «Αφουγκράστηκε τις νέες δημοκρατικές ανάγκες και κυρίως την ιστορική ανάγκη να οικοδομηθεί στη χώρα μια σταθερή δημοκρατική νομιμότητα, που θα προστατεύει τα στοιχειώδη δικαιώματα, θα περιορίζει στο ελάχιστο τους πολιτικούς διαχωρισμούς και θα διασφαλίζει την ομαλή εναλλαγή στην εξουσία». Νομίζω λοιπόν ότι θα είναι πολύ χρήσιμο να εξετάσουμε την προσήλωση στη δημοκρατική νομιμότητα του καθεστώτος Καραμανλή μετά το 1974. Θα επικεντρώσω μόνο σε ένα ζήτημα, από τα πολλά στα οποία οι μεταπολιτευτικές κυβερνήσεις Καραμανλή δεν αντέχουν στον πιο στοιχειώδη δημοκρατικό έλεγχο. Για αυτές της ΕΡΕ, δεν τίθεται θέμα, είναι έξω από σχεδόν κάθε δημοκρατικό κανόνα, ακόμη και ως προς τον τρόπο της εκλογής τους με την ψήφο «νεκρών, δέντρων και οικοπέδων», φυσικό νομίζω επακόλουθο του τρόπου αναρρίχησης του Καραμανλή, που κατά τον Σπ.Μαρκεζίνη: «άνθρωπος χωρίς καμίαν ιδιαιτέραν μόρφωσιν, όφειλε την ανάδειξίν του κατά πρώτον λόγον εις τον Λάμπρον Ευταξία». Ας εξετάσουμε το τεράστιο ζήτημα των εργασιακών δικαιωμάτων και του συνδικαλιστικού κινήματος και γιατί η Αριστερά που επαινεί τον Κ.Καραμανλή τα έχει αυτά σε πρώτη προτεραιότητα και γιατί ακούω όλο και πιο πολύ τη Δεξιά των κρατικών ρουσφετιών, των ασύστολων διορισμών, της ευνοιοκρατίας, της αναξιοκρατίας και του κρατικοδίαιτου διεφθαρμένου συνδικαλισμού, να καταγγέλλει το «σοβιετικό» μας κράτος. Θα σεβαστώ την άποψη που διακινεί η ηγεσία του ΣΥΡΙΖΑ πως ο δρ. Χάιντ της ΕΡΕ μετά το 1974 μεταμορφώθηκε σε καλό δρα Τζέκιλ, και θα αγνοήσω, για την ώρα, το αστυνομικό κράτος, τις εξορίες στα ξερονήσια, τις θεωρίες του βασιλικού κηπουρού, την αρχική εύνοια της Φρειδερίκης, τη βία και νοθεία του ‘61, τα φακελώματα, τις υποθέσεις Μέρτεν και Λαμπράκη, τη μικρόψυχη άρνησή του να αποδοθούν στρατιωτικές τιμές στο δολοφονημένο (;) στρατηγό Σαράφη (ΕΔΑ), την προτροπή του στον Λόρις Νόρσταντ, αρχιστράτηγο του ΝΑΤΟ στην Ευρώπη, να οργανώσει πραξικόπημα στην Ελλάδα με πρωθυπουργό τον ίδιο, την πολεοδομική καταστροφή της Αθήνας, τα βραχώδη οικόπεδα κλπ κλπ κλπ. Ο κ.Τσίπρας πιστεύει προφανώς στη μετάνοια των αμαρτωλών, με την ίδια βεβαιότητα που ο βοηθός του κ.Παππάς δηλώνει: «Το κράτος αυτή τη στιγμή πρέπει να καλύπτει τους μισθούς των ιερωμένων…η εκκλησία έχει το πλεονέκτημα ότι δεν μαζεύει λεφτά για τον εαυτό της αλλά για κοινωφελείς σκοπούς….Η Εκκλησία έχει παράλληλο μήνυμα με την Αριστερά»\n—–Άλλωστε, ο ιερός Ιερώνυμος, που κατά τον κ.Τσίπρα και τον κ.Παππά (25.11.2012) «είμαστε πολύ τυχεροί, που Αρχιεπίσκοπος σε αυτή τη δύσκολη συγκυρία είναι αυτός», θα μπορούσε να μας αραδιάσει πολλές περιπτώσεις μετανοημένων αμαρτωλών και έτσι πιστεύω κι εγώ στην ειλικρινή μετάνοια Καραμανλή. Λόγω της τεράστιας σημασίας της την αποδίδω σε θαύμα και δεν βρίσκω πιο διαθέσιμο αγωγό της Θείας Χάριτος γι’αυτό, από τη μόνη ζώσα Αγία, τη διαβόητη Αθανασία Σάμαρη Κρικέτου του Αιγάλεω, η οποία παρά την κακοποιό της δράση (μετενόησε κι αυτή;), αποκαταστάθηκε όπως μας πληροφορεί ο συντηρητής ιερών πτωμάτων (πορνο-αρχαιοκάπηλος-ιερόσυλος Βησσαρίων κλπ) δεσπότης Φθιώτιδος, και μάλιστα με τη βούλα και του κ.Ιερώνυμου («που είμαστε τυχεροί» κλπ): «Η Αδελφή Αθανασία Σάμαρη με απόφασιν της Ι.Συνόδου επί της Αρχιεπισκοπείας του αειμνήστου Αρχιεπισκόπου κυρού Σεραφείμ, αποκατεστάθει (με την αύξηση σε λάθος θέση και με ει παρακαλώ) εις την Εκκλησιαστικήν κοινωνίαν δια της άρσεως της κατ’ αυτής αποφάσεως της Ι.Συνόδου του Νοεμβρίου 1967. Έκτοτε καθοδηγουμένη πνευματικά από τον μακαριστό πρώην Κεφαλληνίας Προκόπιο συνέχισε με την εκκλησιαστική προστασία το πολυσχιδές έργο της. Ιδού το έγγραφο το οποίον μάλιστα συνυπογράφει ως Αρχιγραμματεύς ο σημερινός Αρχιεπίσκοπος κ. Ιερώνυμος Β΄…». Υποθέτω ότι η Εκκλησία που κρατούσε μέχρι τώρα μυστική αυτήν την αποκατάσταση, μέχρι που στριμωγμένος ο άγιος Λαμίας να αναγκαστεί να την αποκαλύψει, θα έχει συνάψει κάποια συμφωνία για να περάσει στα νύχια της η τεράστια περιουσία της Αγίας, όπως συνέβη και με το ζάπλουτο θαυματουργό πορνείο και άντρο παιδεραστιών της Αγίας Χρυσοβαλάντου της Αστόριας.\n—–Για τον αισχρό υπόκοσμο της αγύρτριας αυτής, που ειδικεύτηκε σε αρπαγές περιουσιών μέσω διαθηκών ηλικιωμένων μοναχικών, στα στήθη της οποίας η Παναγία έγραφε τα ανορθόγραφα μηνύματά της, μπορείτε όσοι ανήκετε στη γενιά των αριστερών Ηρακλέων της αρχιεπισκοπικής μίτρας να διαβάσετε εδώ.\n—–Για τον ως άνω μνημονευόμενο εθνικόφρονα Προκόπιο, τεμαχιστή ιερών πτωμάτων, μπορείτε να διαβάσετε εδώ («Ο δρ. Φραγκεστάιν στην Κεφαλλονιά»), για τον ως άνω μνημονευόμενο χουντικό αρχιεπίσκοπο Σεραφείμ σας παραπέμπω στην επικήδεια ομιλία του κ.Ν.Κωνσταντόπουλου (της γνωστής οικογενείας δικηγόρων-βουλευτών), τ.υποψηφίου καραμανλικού υποψηφίου Πρ.της Δημοκρατίας, τ.προέδρου ΠΑΕ Παναθηναϊκού, νυν προέδρου της επιτροπής σοφών του ΣΥΡΙΖΑ, η οποία μελετά και τα είδη της απλής αναλογικής και το πως αυτή θα προταθεί μεν από το ΣΥΡΙΖΑ αλλά θα απορριφθεί δε.\n—–Αγαπητέ αναγνώστα, δεν ισχυρίζομαι αυθαίρετα πως η Αγία του Αιγάλεω μεσίτευσε στην ανορθόγραφη Θεοτόκο για τη μετάνοια και τη συγχώρηση του Καραμανλή Α΄ από την Αριστερά. Η ίδια είχε απολαύσει πλούσια την προστασία του υπουργού του Εθνάρχη Κώστα Λάσκαρη, που τον Ιούλιο του 1974 τον διόρισε υπουργό Απασχολήσεως, θώκος που τον βοήθησε λίγο αργότερα να εκλεγεί βουλευτής Β΄ Αθηνών. Αν οι νεότεροι αναρωτιούνται τι σημαίνει αυτό το «Απασχολήσεως», να διευκρινίσω ότι πρόκειται για το Υπουργείο Εργασίας, για το οποίο ο πρώτος τίτλος θεωρήθηκε πιο εκλεπτυσμένος, αφού η Εργασία θυμίζει κομμουνισμό. Ο τίτλος άλλαξε μέσα στον Αύγουστο του 1986, κάτω από την πίεση της Αντιπολίτευσης και του δημοκρατικού Τύπου που τον ειρωνευόταν.\n—–Ο Κώστας Λάσκαρης διεκδικεί ένα ρεκόρ. Ήταν μόνιμος υπουργός στο ίδιο υπουργείο όλων των κυβερνήσεων της ΝΔ μέχρι την πτώση της Δεξιάς το 1981. Εισηγήθηκε και ψήφισε το Μάη του 1976 τον περιβόητο αντεργατικό νόμο 330, που η συζήτησή του στη Βουλή προκάλεσε μεγάλες διαδηλώσεις με πολλές δεκάδες τραυματίες και με μια νεκρή την ηλικιωμένη μικροπωλήτρια Τασία Τσιβίκα (την οποία η κυβέρνηση χαρακτήρισε ζητιάνα), που από ατύχημα τη σκότωσε μια αστυνομική «αύρα». Με το νόμο αυτό νομιμοποιήθηκε η ανταπεργία και οι απεργοσπαστικοί μηχανισμοί, με το κλασσικό πρόσχημα της «προστασίας του δικαιώματος εργασίας». Απαγορεύτηκαν η πολιτική απεργία και η απεργία αλληλεγγύης. Οι περισσότερες απεργίες μπορούσαν εύκολα πλέον να κηρυχθούν παράνομες.\n—–Η Δημοκρατία του Καραμανλή, ο οποίος «άλλαξε» (λες και μπορούσε να κάνει διαφορετικά), καταρράκωσε το συνδικαλισμό (ΓΣΕΕ και ΑΔΕΔΥ) με όλο το οπλοστάσιο που διαθέτει μια δεξιά κυβέρνηση. Σωματεία σφραγίδες, παραμορφωτικοί εκλογικοί νόμοι, εργοδοτική τρομοκρατία, διαγραφή μαζικών σωματείων από τη ΓΣΕΕ, αναγνώριση πολλών σωματείων στον ίδιο χώρο εργασίας (δηλαδή νομιμοποίηση της διάσπασης των συνδικάτων), εκλογικές νοθείες, συνδικαλιστικό της ασφάλειας, πληρωμένοι, με μυστικά κονδύλια και παροχές, εργατοπατέρες, εξαγορές συνειδήσεων κλπ κλπ. Φαντάζομαι πως ο κ.Τσίπρας θα μπορούσε να τα πληροφορηθεί αυτά από τον καινούργιο φίλο του τον κ.Γ.Ραυτόπουλο, πρόεδρο της ΓΣΕΕ του ΠΑΣΟΚ, που διαδέχτηκε το φοβερό δίδυμο των εργατοπατέρων της Δεξιάς Ν.Παπαγεωργίου και Χρ.Καρακίτσο, οι οποίοι είχαν εκλεγεί τον Απρίλη του 1976 στο πρώτο μεταδικτατορικό 18ο Πανελλαδικό Συνέδριο της ΓΣΕΕ στην Καβάλα, έχοντας αποκλείσει πραξικοπηματικά πολλές συνδικαλιστικές οργανώσεις. Για να αντιληφθεί κανείς το μέγεθος των αντιδημοκρατικών μεθοδεύσεων της παράταξης του Εθνάρχη, που στις (αντισυνταγματικά πρόωρες) βουλευτικές εκλογές του 1977 είχε αποδοκιμασθεί παίρνοντας το 41% των ψήφων, το Νοέμβρη της επόμενης χρονιάς, που έγινε το πανελλαδικό συνέδριο της ΓΣΕΕ στην Καλαμάτα, αποδείχθηκε πως η ΝΔ είχε μετατραπεί στο μεταξύ σε κόμμα της εργατικής τάξης, αφού εκεί πήρε 80%! Η Δεξιά (χουντική και καραμανλική) κατέβηκε ενωμένη με τον ψευδεπίγραφο τίτλο «Δημοκρατική Συνεργασία» παίρνοντας 417 ψήφους. Η ενωμένη δημοκρατική και αριστερή αντιπολίτευση (ΠΑΣΟΚ-ΚΚΕ-ΚΚΕ-εσ) πήρε μόλις 124 αντιπροσώπους.\n—–Ακούγεται περίεργο σε έναν νέο άνθρωπο, που αγνοεί τι σημαίνει καραμανλική μεταπολιτευτική Δεξιά και ποιών διαστάσεων πολιτική υπανάπτυξη, συντηρητισμό και καθυστέρηση σηματοδότησε, αλλά είναι αλήθεια πως το ΠΑΣΟΚ, άσχετα από τις μετέπειτα προσπάθειές του να διαφθείρει και να χειραγωγήσει το συνδικαλιστικό κίνημα, έφερε αρχικά έναν ισχυρό άνεμο δημοκρατικής αλλαγής και εξυγίανσης στα συνδικάτα. Ψηφίστηκε από την πρώτη του κυβέρνηση ο πραγματικά δημοκρατικός νόμος 1264/1982, που καταργούσε τον αντεργατικό 330/76. Η ΑΔΕΔΥ πραγματοποίησε το Δεκέμβρη του 1983 το 25ο συνέδριό της, από το οποίο είχαν αποκλειστεί όσα σωματεία δεν εφάρμοσαν την απλή αναλογική και δεν είχαν δικαστικό αντιπρόσωπο στις εκλογές τους. Τα μητρώα των οργανώσεων με διπλοεγγραφές κλπ είχαν ήδη εκκαθαριστεί από τη διορισμένη από τον Αρ.Πάγο νέα προσωρινή διοίκηση. Για να αντιληφθεί κάποιος το μέγεθος της νοθείας που έκανε η Δεξιά του Καραμανλή και του Ράλλη στα συνδικάτα, θα σημειώσω πως στο 24ο συνέδριο της ΑΔΕΔΥ είχε αποκλειστεί σύσσωμη η ΟΛΜΕ (καθηγητές) και πως στα περισσότερα δημοσιοϋπαλληλικά σωματεία οι αντιπρόσωποι δεν είχαν εκλεγεί για το συνέδριο, αλλά είχαν διοριστεί από τη διοίκηση.\n—–Κατάλοιπο του κυβερνητικού συνδικαλισμού του ΠΑΣΟΚ, που σχεδόν όλοι σήμερα τον έχουν ζήσει και έχουν γνώμη, είναι και ο Γ.Ραυτόπουλος, τ.πρόεδρος της ΓΣΕΕ και τ.ευρωβουλευτής, θύμα τρομοκρατικής δολοφονικής απόπειρας της 17Ν (1987), ο οποίος προθυμοποιήθηκε να συστρατευθεί στην πατριωτική πανεθνική πανστρατιά Τσίπρα, η οποία δεν αρκέστηκε, όπως θα ήταν φυσιολογικό και κατανοητό, στα ορφανά του ΠΑΣΟΚ, που δεν είχαν προσωπική ανάμιξη σε οικονομικά ή πολιτικά σκάνδαλα, αλλά αναζητεί συμμάχους και στην Εκκλησία, στην καραμανλική Δεξιά και στην Άκκρα Δεξιά των ‘Ανεξέλ’. Βρίσκω δέκα φορές λογικότερη τη συνεργασία του ΣΥΡΙΖΑ ακόμη και με τον κ.Ραυτόπουλο, από οποιασδήποτε μορφής συνεργασία του με το κόμμα Καμμένου και από το αξιοθρήνητο νταραβέρι του αρχηγού του και της ηγετικής ομάδας του με την Εκκλησία ή με το καραμανλικό στρατόπεδο, στη βάση της προσωπικής συμπάθειας Καραμανλή-Τσίπρα και της φαντασιακής σφήνας της κατά του κ.Σαμαρά. Όσον αφορά στον πράσινο συνδικαλισμό, η δική μου μεγάλη ένσταση δεν αφορά τόσο στην επιλεκτική κρατική οικονομική του χρηματοδότηση, που βεβαίως είναι ένα θέμα, όσο στη συνειδητή από μέρους του αποδυνάμωση της μαζικότητας των συνδικάτων και στην πολιτική τους διάβρωση και υποβάθμιση, γεγονός που είχε επιπτώσεις και στην ποιότητα της Δημοκρατίας μας και στην τωρινή κατασυκοφάντηση και απαξίωση της συνδικαλιστικής ιδέας. Εξυπακούεται ότι οι όποιες συνεννοήσεις για συνεργασίες του ΣΥΡΙΖΑ με τον κόσμο του ΠΑΣΟΚ και ασφαλώς και της Δημάρ, θα πρέπει να γίνονται δημόσια και αιτιολογημένα, με δημοκρατικές διαδικασίες και όχι με τις υπόγειες κουτοπόνηρες κινήσεις του αρχηγού, που προκαλούν εύλογες αντιδράσεις, όπως οι δυο παρακάτω:\n—–«Και ενώ η ιστορία από χρόνια είχε πετάξει τον κ. Ραυτόπουλο στα αζήτητα, ο ίδιος έκανε την εμφάνισή του, πού λέτε; Στην Πανελλαδική συνδιάσκεψη του ΣΥΡΙΖΑ, επιχειρώντας να αναλάβει πόστο στην «νέα εποχή» που ανατέλλει κάτω από τον ήλιο του κόμματος της αξιωματικής αντιπολίτευσης. Τα «γιούχα» και τα «έξω» ακούστηκαν πολύ μακριά από το Στάδιο της συνδιάσκεψης, κατά τη διάρκεια της ομιλίας του κ. Ραυτόπουλου αλλά και όταν η ηγεσία του ΣΥΡΙΖΑ (λέγε με Αλέξη) προσπάθησε να τον τοποθετήσει αριστίνδην!!! (η λέξη αυτή χρησιμοποιείται σύμφωνα με το λεξικό Μπαμπινιώτη: «για όσους επιλέγονται λόγω της αξίας τους σε συγκεκριμένο αξίωμα, με ελεύθερη επιλογή της ηγεσίας», χωρίς δηλαδή να ψηφιστεί από τα όργανα του κόμματος!!!) στη Συντονιστική Επιτροπή το κορυφαίο όργανο του κόμματος. Δεν τα κατάφερε ο Αλέξης, αλλά κάποιον τρόπο θα βρει στο μέλλον…».\n—–«Τι κάνεις εσύ εδώ, ρε;», «Ποιος τον έφερε αυτόν;». Με αυτές τις φράσεις και γιουχαΐσματα «υποδέχθηκαν» οι περισσότεροι σύνεδροι τον Γ.Ραυτόπουλο στο βήμα της Συνδιάσκεψης του ΣΥΡΙΖΑ. Και αυτό γιατί ο παλαιός συνδικαλιστής του ΠΑΣΟΚ «ερεθίζει», αφού θεωρείται από αυτούς «ο άνθρωπος που κατήργησε τη ΓΣΕΕ». Η ομάδα των συνέδρων που ξεσηκώθηκε, με επικεφαλής τον καθηγητή Αλκη Ρήγο, με λύπη της ενημερώθηκε λίγο αργότερα ότι ο κ. Ραυτόπουλος είναι μέλος του ΣΥΡΙΖΑ …» (ΤΑ ΝΕΑ, 03/12/2012).\nΌταν ο Κ.Καραμανλής εργαζόταν για την επιβολή Δικτατορίας, συμβάλλοντας έτσι και αυτός στη δημιουργία κλίματος στο «συμμαχικό παράγοντα» για να επιτρέψει να γίνει (‘Ελευθεροτυπία’, Τρίτη 21 Απριλίου 2009). Ο παλαίμαχος καλός κεντρώος δημοσιογράφος κ.Βίκτωρ Νέτας, αρνείται να πιεί το χυμό του λωτού και το νερό της λήθης που προσφέρονται στο Μέγαρο Χρήστου Λαμπράκη.\n«Ποιοι ήθελαν το 1967 εκτροπή και όχι εκλογές….Ο ίδιος ο Καραμανλής, ο αρχηγός της ελληνικής Δεξιάς, τους έλεγε να κάνουν δικτατορία»\nThis entry was posted in Γράμμα από το Ληξούρι, Για την Αριστερά, Διακρίσεις (κάθε είδους), Ελευθερία Λόγου/Έκφρασης, ανορθολογισμός, κοινωνία/πολιτική. Bookmark the permalink.\n34 Responses to Όταν το υπ.Εργασίας νταραβεριζόταν με την Αθανασία του Αιγάλεω\nΠαράθεμα: Ο πολιτικός τσορμπάς του ΣΥΡΙΖΑ | ΑΘΡΗΣΚΟΣ\n13/03/2013 στο 12:34 μμ\nΑγαπητε μου Λασκαρατε, οπως καταλαβαινεις δεν μπορω να απαντησω σε ολα, οχι επιδη στα περισσοτερα συμφωνω μαζι σου , αλλα διοτι βαζεις πολλα θεματα σε ενα αρθρο.\nΘελω ομως να σταθω σε μια απο τις ανακριβειες.\nΔεν περασε ο Τσιπρας, οπως γραφεις,»αριστινδην» τον Ραφτοπουλο, αλλα περασαν »αριστινδην» ολοι οσοι συμετειχαν στην προηγουμενη πανελλαδικη του ΣΥΡΙΖΑ στην οποια συμετειχε και αυτος.\nΑλλο καπελο αν αυτο το »αριστινδην» ηταν η μεγαλυτερη, συγνωμη, μαλακια, ολου του ΣΥΡΙΖΑ.\nΑφου ομως ο ΣΥΡΙΖΑ ανοιξε αγκαλια σε ολους τους αντιμνημονιακους συνπατριωτες μας, δεν μπορει να κανει αποκλεισμους.\nΣημασια εχει ποιοι εκλεχτηκαν, και το »ξεσκαρταρισμα» που θα γινει στη συνεχεια.\nΣτη δικη μου πολυπληθη πλεον οργανωση της θερμης αυτο ειδει αρχισε και γινεται.\nΗρθαν και σε εμας πολλοι εντιμοι πολιτες που θελουν να αγωνιστουν μαζι μας, αλλα και καποιοι , ευτυχως ελαχιστοι που μυριστηκαν εξουσια, αλλα με τη συμπεριφορα τους γινονται αμεσως αντιληπτοι και ξεβραζονται.\nΟ σ Καστρινακης σε προηγουμενη παρεμβαση του, εξηγησε καλυτερα αυτο που εκανε το ΚΚΕ το 1941 με το ΕΑΜ – ΕΛΑΣ.\n13/03/2013 στο 1:41 μμ\nδεν είμαι ουτοπιστής, ούτε πιστεύω στην Αριστερά της θερμοκοιτίδας της αρετής.\nΣυζητώ πολλούς συμβιβασμούς, όπως είδες είμαι πιο ανεκτικός από εσένα γιατί εγώ στη σημερινή κρίσιμη συγκυρία δέχομαι συνεργασία με κάθε στέλεχος του ΠΑΣΟΚ που δεν έχει κατηγορηθεί για οικονομικές ατασθαλίες ή φασιστική συμπεριφορά.\nΕμένα οι αντιρρήσεις μου δεν έχουν να κάνουν τόσο με τον κ. Ραυτόπουλο πιά, έχουν να κάνουν με τους φίλους του κ. Καμμένου, την Εκκλησία, τη λαϊκή και την καραμανλική Δεξιά, που πάνε «να τη βγάλουν λάδι».\nΠαραδέχομαι βεβαίως πως ο Σαμαράς είναι δεξιότερα του καραμανλισμού, αυτό πρέπει να λέγεται κλπ αλλά δεν συμφωνώ με τη λήθη που εξωραϊζει αμαρτωλές αντιδημοκρατικές καταστάσεις.\nΔέχομαι κάθε άνοιγμα του Τσίπρα στο ΠΑΣΟΚ στη Δημάρ, ασυζητητί στους Οικολόγους Πράσινους, ακόμη και στην Κεντροδεξιά, ποτέ στην Ακροδεξιά, με ένα όρο:\nΝα γίνεται ανοιχτά, τίμια, φανερά και να συζητιούνται όλα, και μάλιστα μπροστά στους πολίτες, χωρίς ιστορικές διαστρεβλώσεις, όπως είναι.\nΔεν εννοώ να μηδενιστεί το έργο του Καρμανλή ή της ΝΔ.\nΝα αναγνωριστεί με γενναιοφροσύνη κάθε τι το θετικό.\nΝα μην κρύβονται όμως και από την Αριστερά, αυτά που κρύβει η δημοσιογραφική διαπλοκή που έχει κάθε συμφέρον να διαστρέφει την ιστορική αλήθεια.\nΓια τον Ραυτόπουλο, δεν είπα και δεν υιοθέτησα τίποτα. Εγώ αν θέλεις να ξέρεις δεν θα αντιμετώπιζα ποτέ με τόση επιθέτικότητα, όποιον χτυπούσε πεσμένος την πόρτα μου, ιδιωτική ή κομματική.\nΜετέφερα απλά αυτά που έγραψαν άλλοι και ξεκαθάρισα πως ότι συζητιέται και ότι σχεδιάζεται να γίνεται στο φως της ημέρας και με δημοκρατικές διαδικασίες.\n13/03/2013 στο 2:26 μμ\n«…Ηρθαν και σε εμας πολλοι εντιμοι πολιτες που θελουν να αγωνιστουν μαζι μας, αλλα και καποιοι , ευτυχως ελαχιστοι που μυριστηκαν εξουσια, αλλα με τη συμπεριφορα τους γινονται αμεσως αντιληπτοι και ξεβραζονται…». Θεόφιλος\nΘεόφιλε, μου δίνεις την ευκαιρία να επισημάνω κάποιες πολιτικές παραμέτρους που νομίζω ότι καθορίζουν την ποιότητα των πολιτικών εξελίξεων.\nΚαι μ’ όλο το θάρρος που αισθάνομαι απέναντί σου, εστιάζομαι στα εξής σημεία:\nΛες: «…Ηρθαν και σε εμας πολλοί εντιμοι πολιτες…». Αυτό πώς μορεί να διαπιστωθεί εκ των προτέρων;\nΈπειτα: «…ευτυχως ελαχιστοι που μυριστηκαν εξουσια, αλλα με τη συμπεριφορα τους γινονται αμεσως αντιληπτοι και ξεβραζονται…». Σε παρακαλώ να μου επιτρέψεις να τηρήσω επιφυλάξεις απέναντι στην επίδοση της συμπεριφοράς αυτής. Όχι επειδή είμαι τόσο καχύποπτος απέναντι στις διαθέσεις σας, όσο επειδή νομίζω ότι η ανίχνευση αυτή είναι δύσκολη.\nΓιατί προβάλλω τις υποψίες αυτές. Έχω παρατηρήσει λοιπόν, από τις ανάλογες εμπειρίες του παρελθόντος, ότι οι τύποι που κυνηγούν οφέλη από την εξουσία διαθέτουν μεγάλη επιδεξιότητα στην απόκρυψη των προθέσεών τους, με αποτέλεσμα να παρεισφρέουν απαρατήρητοι ανάμεσα στους ιδεολόγους, τους οποίους, αμέσως μετά την επιτυχία των κινημάτων φροντίζουν να εκπαραθυρώνουν ανεπιστρεπτί από το κόμμα ή το κίνημα το οποίο έτυχε να πετύχει την ανάληψη της εξουσίας. Λαμπρό παράδειγμα είναι η πρόσφατη σχετική ιστορία του ΠΑΣΟΚ.\nΘα μου έλεγε δε κάποιος, ε, δεν γίνεται διαφορετικά να κατακτήσεις την εξουσία. Θα του απαντούσα όμως ότι έχω σιχαθεί τα γαμήσια από εξουσίες αυτού του τύπου. Για τον λόγο αυτόν «θαυμάζω» τον Λασκαράτο, ο οποίος, τουλάχιστον νομίζω ότι αγωνίζεται προς την κατεύθυνση της προστασίας από τέτοιου είδους δοκιμασμένες δυστυχίες. Διότι, επί πλέον, είναι ιδιαιτέρως οδυνηρό να τρώει κανείς τις πέτρες από κοντά.\nΑγαπητέ φίλε Θεόφιλε, η ελπίδα είναι η χειρότερη σύμβουλος της προόδου. Η αυστηρότητα και η προληπτική πολιτική ιατρική δημιουργεί προοπτικές για λύση πολιτικών προβλημάτων. Μόνο που απαιτεί υπομονή και βλέψη τακτοποίησης στο απώτερο μέλλον. Δεν θα προλάβουμε εμείς σίγουρα την ικανοποίηση των αισθημάτων που τρέφουμε προς την κοινωνική δικαιοσύνη. Μπορούμε όμως να προσθέσουμε περισσότερο έρμα στο βάθρο της χάριν των εγγονών μας. Για τον λόγο αυτόν πρέπει να προτιμήσουμε βλέψεις πρεσβυωπικές κι όχι μυωπικές.\n13/03/2013 στο 1:30 μμ\nΠιο πολυ ομως με κεντριζει το μαυρο ντουμανι που βγαινει απο την τσιμινιερα του Βατικανο.\nΔεν ξερω αν αναμεσα στους εκλεκτορες του καινουριου αρχιΚαϊαφα θα ειναι και ο μαγκας επισκοπος του Λος Αντζελες που για χαρη του προσφατα δοθηκαν 10.000.000 δολαρια για να διευθετηθουν τεσσερις σεξουαλικες κακοποιησεις ανηλικων, οπως διαβαζω.\nΑν ναι, εμ πως να ασπρισει το μαυρο ντουμανι\nΠες πες ομως οι τηλεορασεις και δειχνωντας τις συναξεις των αριστοκρατικων καθολικων επισκοπων, δεν ξερω το γιατι, αλλα πιο πολυ εμφανισιακα συμπαθησα τους καθολικους απο τους ορθοδοξους επισκοπους.\nΘελεις γιατι ειναι κομψο το κοκκινο καπελακι τους, ειτε το καρναβαλιστηκο πορφυρο αλλα πιο ανθρωπινο ντυσιμο, ισως τα τσιτωμενα απο την καλοφαγια προσωπα τους μεχρι και η τριχα τους γυαλιζει.\nΣκετα , εμφανισιακα, κουφετα!\nΑντιθετα οι ορθοδοξοι, με τις κοιλαρες, με τη μαυρη ημιψηλη αγαρμπη καπελαδουρα, τη σκουπα στα μουτρα, με τη μαυρη κελεμπια, φαινονται σαν αντιαισθητικα φαντασματα.\nΣκετα βουβαλια της Κερκινης!\n13/03/2013 στο 2:17 μμ\nΕυχαριστω για την απαντηση, συμφωνω απολυτα μαζι σου σε ολη την τοποθετηση, εκτος απο Δημ Αρ, και αν θελεις το συζηταμε.\nΜονο να σου πω, επιδη νομιζω τους ξερω καλα, οι περισσοτεροι απο αυτους, το μονο που τους νοιαζει ειναι μια θεσουλα να παιζουν μεσα στα πραματα[ οποιαδηποτε πραματα].\nΟ μονος τους »καυγας» και αντηρηση μεσα στην κυβερνηση Σαμαρα ειναι οταν πειραζουν καποιον δικο τους διορισμενο!!\nΦυσικα δεν ειναι ολοι ιδιοι.\nΟ/Η Τελέσιλλα λέει:\n13/03/2013 στο 3:15 μμ\n13/03/2013 στο 3:29 μμ\nΔείτε το παζλ.\n1/ Ο Τσίπρας κάνει παιχνίδι με Καμμένο\n2/ Ο Τσίπρας κάνει παιχνίδι με Καραμανλή\n3/ Ο Στουρνάρας έκανε κριτική στον Καραμανλή που βούλιαξε το κράτος με τα σκάνδαλα των ανθρώπων και τους χιλιάδες ρουσφετολογικούς διορισμούς. Και πολύ λίγα είπε.\nΟ Τσίπρας δεν παίρνει θέση για αυτά.\n4/ Ο Στουρνάρας προκαλεί την οργή των Καραμανλικών\nΤετάρτη 16 Ιανουαρίου 2013 11:15\n– Η επίθεση Στουρνάρα στη διακυβέρνηση Καραμανλή ανοίγει τους ασκούς του Αιόλου.- Δάκτυλο Σαμαρικών βλέπουν οι Καραμανλικοί.- Ο ρόλος του Σημίτη και τι φοβάται το Μαξίμου\nΤα αντανακλαστικά των Καραμανλικών λειτούργησαν άμεσα, με τον Προκόπη Παυλόπουλο να κάνει την αρχή και να αναφέρεται στις ευθύνες του κ. Στουρνάρα και του πολιτικού του μέντορα κ. Σημίτη, για τον τρόπο με τον οποίο μπήκε η χώρα στο ευρώ\n5/ Ο Καμμένος προτείνει τον αποτυχημένο Καραμανλή για Πρόεδρο Δημοκρατίας\nμε ενισχυμένες αρμοδιότητες. Μπαρούφα καμμένιος, γιατί χρειάζεται αναθεώρηση του Συντάγματος.\nΤην πρότασή του για εκλογή του Προέδρου της Δημοκρατίας κατευθείαν από το λαό καταθέτει ο Πάνος Καμμένος, προτείνοντας μάλιστα για τη θέση αυτή τον Κώστα Καραμανλή. Σε συνέντευξή του στη Real News, ο πρόεδρος των Ανεξάρτητων Ελλήνων εκτιμά μάλιστα πως ο ανώτατος πολιτειακός άρχοντας θα πρέπει να έχει αυξημένες αρμοδιότητες.\nΝομίζω πως ο Λασκαράτος έχει δίκιο.\nΑυτά όμως είναι παιχνίδια εξουσίας φιλόδοξων πολιτικών, έξω από τα προβλήματα και απο την πραγματική πολιτική.\n13/03/2013 στο 3:42 μμ\n“Ντου” Α. Γεωργιάδη στην Κωνσταντοπούλου για τον…\n“Φωνάζετε για τους φοροφυγάδες αλλά για τον δικό σας τσιμουδιά” είπε χαρακτηριστικά. Ένταση πριν από λίγο στην Επιτροπή Προκαταρκτικής Εξέτασης της Βουλής. Με την έναρξη της συνεδρίασης η Ζωή Κωνσταντοπούλου άρχισε να φωνάζει ότι η κυβέρνηση κωλυσιεργεί εσκεμμένα στον έλεγχο προκειμένου να καλύψει τους φοροφυγάδες.\nΕκεί πήρε το λόγο ο Άδωνις Γεωργιάδης ο οποίος αρχικά διάβασε απόσπασμα από την κατάθεση του Ανδρέα Ρωσσώνη στην οποία επικαλείται ότι έφερε τα χρήματα πίσω στην Ελλάδα κατ’ αφαρμογή του νόμου Αλογοσκούφη για αμηνηστία.\nΣτη συνέχεια όμως ο βουλευτής της Ν.Δ διάβασε από το left.gr απόσπασμα από τη δήλωση του βουλευτή του ΣΥΡΙΖΑ Αλέξη Μητρόπουλου, ο οποίος αναφερόμενος στη δική του υπόθεση για το εκατομμύριο επικαλείτο τα ίδια σχεδόν επιχειρήματα.\n“Τα ίδια επιχειρήματα επικαλούνται και οι δύο. Και για τον έναν λέμε ότι είναι φοροφυγάς και για τον άλλο δεν λέμε κουβέντα επειδή είναι βουλευτής του κόμματός μας. Ωραία λογική. Εγώ θα περιμένω απάντηση” είπε ο Άδωνις. Και φυσικά απάντηση δεν πήρε ποτέ αφού οι ΣΥΡΙΖΑΙΟΙ έκαναν ότι δεν τον άκουσαν\n13/03/2013 στο 4:28 μμ\nαν εισαι ο Σταυρος ακομα καλυτερα για εμενα.\nΚατα αρχη να πω οτι και εγω θαυμαζω τους οικοδεσποτες, ισως για αυτο μου εγιναν σαν ναρκοτικο, χωρις να τους γνωριζω.\nΔεν σχολιαζω πουθενα, εκτος απο εδω, και στον enikos στον Σταθη.\nΙσως επιδη θαυμαζω τους επιστημονικα αθρησκους, δεν ξερω αν κανω λαθος, που νομιζω δεν υπαρχουν εμπαθεις αναμεσα τους.\nΠρωτα λοιπον εμπιστευωμαι τους κομμουνιστες , αλλα πιο πρωτα τους αθεους, εστω μη κομμουνιστες!!\nΕπισηςνα σου πω οτι συμφωνω με την συγροτημενη απαντηση σου, και ιδιαιτερα στο κλεισιμο που γραφεις οτι η ελπιδα ειναι ο χειροτερος συμβουλος της προοδου.\nΑυτο πρεπει να το μεταφερουμε στους νεοτερους.\nΓια τους εντιμους που εγραψα, στην τοπικη κοινωνια μας γνωριζομαστε καλα απο την πορεια της ζωης μας, και ετσι ειναι γνωστο τι καπνο φουμαρει ο καθε ενας μας.\nΒεβαια η Θερμη εχει οκταπλασιαστει μας ηρθαν και αγνωστοι για μας, αλλα λιγο πολυ ξερουμε τι γινεται.\nΦυσικα οπως λες καποιοι ειναι μαστορια να κρυβουν τις πραγματικες προθεσεις τους.\nΑυτοι θα πρεπει να κανουν γαϊδουρινη υπομονη για την εξελιξη τους, συνηθως δεν αντεχουν.\nΔεν μπορει ομως, σε ολη την Ελλαδα καπου θα καταφερουν να τρυπωσουν οσο και ναχουμε το νου μας.\nΠιστευω οτι αξιζει να παρουμε ρισκα για να αλλαξουμε τη ζωη μας κυριως των παιδιων και των εγγονων μας, σε καθε περιπτωση πρεπει να να εχουμε οσο μπορουμε ανοιχτα τα στραβα μας.\nΑς μη ξεχναμε οτι καποιοι συντροφοι μας που προερχονται απο την ΚΕ του ΚΚΕ, ακομα εχουν τυψεις πως τους ξεφυγαν και εξελιχτηκαν μεσα στο κομμα Δαμανακηδες και Ανδρουλακηδες.\nΛενε οτι, κατι θα εδειξαν τοσα χρονια , κατι που εμεις δεν καταφεραμε να δουμε.\n13/03/2013 στο 6:14 μμ\nΘεόφιλε, ο Σταύρος είμαι κι άλλαξα το όνομα επειδή μπήκε κάποιος με το ίδιο όνομα.\nΠροσέχω ότι σχεδόν συμφωνούμε στο θέμα των προβλημάτων που μπορεί να παρουσιαστούν εξ αιτίας της βιασύνης για την διεύρυνση του ΣΥΡΙΖΑ. Και δεν είναι αβάσιμες οι ανησυχίες αυτές, διότι έτσι μας εξαναγκάζει να φερθούμε η εμπειρία, την οποία αισθανθήκαμε στο πετσί μας.\nΕίναι φανερό προς ποιά κατεύθυνση παλεύουν εδώ ο Ρο με τον Λασκαράτο. Ξεκάθαρες θέσεις και πρόγραμμα από την μεριά του ΣΥΡΙΖΑ, αυστηρότερα κριτήρια στην διεύρυνση του κόμματος και προσοχή στις συμμαχίες. Κι όλ’ αυτά για να μην δούμε αυτό που φοβόμαστε: το μια από τα ίδια.\nΠρόκειται κατά την γνώμη μου για μια τακτική ορθή. Ας μην είναι, ας πούμε, οι επόμενες εκλογές αυτές που θα αναδείξουν μια κυβέρνηση της Αριστεράς, ας είναι οι επόμενες ή οι μεθεπόμενες. Ας είναι κι ακόμη υστερότερα. Όταν όμως έρθει αυτή η ώρα ας βρίσκεται η αριστερά σε κατάσταση ικανής αντοχής και ψημένη στον βαθμό που να διαθέτει τις δυνάμεις να κυβερνήσει σύμφωνα με τις αρχές της, ώστε να δούμε και κι αυτή την εκδοχή της διακυβέρνησης της χώρας, δίχως να πάσχει από αρθριτικά και πλατυποδίες.\nΕάν πρόκειται να το κάνει αυτό πορευόμενη με δεκανίκια αμαρτωλά, νομίζω ότι θα αποτύχει παταγωδώς. Ότι θα ψάχνει όπως ο Κωστάκης ο Καραμανλής κι ο Γιωργάκης ο Παπανδρέου σε ποιά χέρια να ρίξει τα αναμμένα κάρβουνα, τα οποία έτσι κι αλλιώς θα παραλάβει, αν λάβει την εξουσία. Αν δεν τολμήσει να πει την αλήθεια, κάτι που το αποφεύγει μέχρι στιγμής (κι εδώ επιμένει μετά μανίας ο Λασκαράτος), η αποτυχία του ΣΥΡΙΖΑ είναι κάτι περισσότερο από βέβαιη.\nΑπ’ όσο όμως μπορούμε να δούμε, ο ΣΥΡΙΖΑ δεν δείχνει τέτοιου είδους σημάδια. Αν εσύ τα βλέπεις, σε παρακαλώ να μας τα δείξεις, διότι είναι πιθανόν να μας διαφεύγουν. Προσωπικά δεν πείθομαι ότι οι ερωτοτροπίες του με αμαρτωλούς είναι θέμα τακτικής. Το βλέπω σαν δείγμα αδυναμίας και βιασύνης. Κοντολογίς δεν βλέπω σημάδια πολιτικού τσαμπουκά.\n13/03/2013 στο 9:38 μμ\nσε ευχαριστώ γιατί τα είπες καλύτερα από εμένα.\nΚάποιος πρέπει να εξηγησει στον Κασιδιάρη πως δεν αθωώθηκε «πανηγυρικά» όπως ισχυρίζεται, αλλά «λόγω αμφιβολιών».\nΠεριέργως το ίδιο δικαστήριο δεν είχε αμφιβολίες για τον Αφγανό φουκαρά που καταδίκασε πριν λίγο με συνοπτικές διαδικασίες.\nΓια τους τρεις της ΝΔ και τον κ.Κρεμαστινό και για τις αξιοθρήνητες δικαιολογίες τους για τη μη μη ψήφιση της άρσης της ασυλίας του, δεν βρίσκω λόγια να τους χαρακτηρίσω.\n13/03/2013 στο 9:52 μμ\nAς πούμε κάτι θα μπορούσε να πει ο Μακεδονομάχος και Τουρκοφάγος κ.Γλέζος γι’αυτό, αυτός που σκίζεται για τους μισθούς των δικαστών, αλλά θα δυσαρεστήσει τους φίλους του των Ανεξέλ:\n«…το χρυσαυγίτικο ακροατήριο εκστόμιζε βρισιές εναντίον μαρτύρων. Προηγουμένως είχε καταδικαστεί Αφγανός με συνοπτικές διαδικασίες\nΑν ήταν στο χέρι κάποιων από το ακροατήριο, η ποινή του θα ήταν… θάνατος. Γιατί; Διότι είναι Αφγανός μετανάστης, που τον έπιασαν περαστικοί, όχι επ” αυτοφώρω αλλά από τον… σωρό, και τον παρέδωσαν στην αστυνομία. Και χθες είχε την «τύχη» να δικαστεί σε μια διακοπή της δίκης του Ηλία Κασιδιάρη, ενώπιον ενός ακροατηρίου δεκάδων χρυσαυγιτών…»\n13/03/2013 στο 5:19 μμ\nΜετανιωμένη η Εύη Τσέκου για το βίντεο με τον Ζαχόπουλο\nΗ αδιαφορία του Χρήστου Ζαχόπουλου για την επαγγελματική της αποκατάσταση αλλά και το τέλος της σχέσης τους ήταν οι αιτίες που ώθησαν την Εύη Τσέκου να βιντεοσκοπήσει μία ερωτική τους συνεύρεση, όπως υποστήριξε σήμερα η ίδια απολογούμενη στο Τριμελές Εφετείο για την υπόθεση της απόπειρας αυτοκτονίας του πρώην γενικού γραμματέα του υπουργείου Πολιτισμού τον Δεκέμβριο του 2007.\nΑπολογούμενη η Τσέκου εμφανίστηκε μετανιωμένη ενώ είπε ότι ο Ζαχόπουλος της είχε υποσχεθεί ότι θα φροντίσει να προσληφθεί ως μόνιμη υπάλληλος στο υπουργείο Πολιτισμού. Ωστόσο, όπως είπε στο δικαστήριο όταν είδε ότι δεν είχε επιλεγεί, αν και είχε τα προσόντα, σε διαγωνισμό για την πρόσληψη 148 υπαλλήλων αποφάσισε να πλήξει το «προφίλ του καλού οικογενειάρχη» που είχε ο γραμματέας.\nΓια τον εκδότη Θέμο Αναστασιάδη, υποστήριξε πως αυτός ήταν σίγουρα «ο κομιστής» του επίμαχου υλικού στο Μέγαρο Μαξίμου. «Κανείς δεν του έδωσε το δικαίωμα να διακινήσει αυτό το υλικό, να στείλει εμένα στη φυλακή και τον άλλο να αυτοκτονήσει», ανέφερε χαρακτηριστικά.\nΣτην υπόθεση πλην της Τσέκου και του εκδότη είναι κατηγορούμενος και ο εργατολόγος Χρήστος Νικολουτσόπουλος, ο οποίος αναμένεται να απολογηθεί την Παρασκευή.\nΠοινική δίωξη κατά Θέμου Αναστασιάδη για τα 5,5 εκατ. ευρώ\nΤι απαντά ο εκδότης από την ιστοσελίδα της εφημερίδας του\nΔΗΜΟΣΙΕΥΣΗ: 04/12/2012 13:11\nΓια την υπόθεση διενεργήθηκε φορολογικός έλεγχος, κατά τη διάρκεια του οποίου δεν μπόρεσε ο κατηγορούμενος να προσκομίσει στοιχεία, ώστε να δικαιολογήσει ως έσοδό του το ποσό των 3,5 εκατ. ευρώ.\nΗ δίωξη ασκήθηκε έπειτα από παραγγελία προς την Εισαγγελία Πρωτοδικών του αναπληρωτή οικονομικού εισαγγελέα Σπ. Μουζακίτη και ήδη η δικογραφία ανατέθηκε σε ανακριτή, ενώπιον του οποίου θα κληθεί να λογοδοτήσει ο κ. Αναστασιάδης\n13/03/2013 στο 5:31 μμ\nΚεφαλογιάννης-Ιωαννίδης καταψήφισαν την άρση ασυλίας Κασιδιάρη για την επίθεση στην Κανέλλη\nΝέα στοιχεία για τον Γιάννη Κωτούλα\nPosted date: Μαρτίου 12, 2013\nNέα στοιχεία για τις απόψεις Κωτούλα και την ωραιοποίηση του Εθνικοσοσιαλισμού παρουσιάζει το left.gr. Με αναφορές και σε δεύτερο βιβλίο του συμβούλου του αναπληρωτή υπουργού Εσωτερικών, ζητά από την κυβέρνηση να πάρει θέση.\nΤο δημοσίευμα αναφέρει συγκεκριμενα.\n«Το χθεσινό μας δημοσίευμα ξεσήκωσε θύελλα αντιδράσεων, τόσο από το στενό περιβάλλον του Πρωθυπουργού, όσο και από γνωστά φιλοκυβερνητικά μέσα ενημέρωσης. Κατηγορούν το left.gr για λασπολογία εις βάρος ενός λαμπρού, νέου, ιστορικού επιστήμονα, του κ. Ιωάννη Κωτούλα, ο οποίος δεν έκανε τίποτα παραπάνω από τη δουλειά του. Να υπενθυμίσουμε ότι ο εν λόγω κύριος αποσπάστηκε προσφάτως στο πολιτικό γραφείο του αναπληρωτή υπουργού Εσωτερικών, κ. Χαράλαμπου Αθανασίου, ως βασικός σύμβουλος του τελευταίου στο θέμα του νόμου περί ιθαγένειας αλλά και του μεταναστευτικού ζητήματος εν γένει.\nΥΓ. Όσον αφορά δε τη θλιβερή προσπάθεια του μνημονιακού μηντιακού μπλογκ να πετάξει το μπαλάκι στην εξέδρα, μιλώντας για παραποίηση των γραφομένων του κ. Κωτούλα, θα τους υποδεικνύαμε να διαβάσουν καλύτερα το εν λόγω απόσπασμα, αφού είναι ξεκάθαρο ότι η άποψη που εκφράζει ο Ζακ Ελλύλ, υιοθετείται πλήρως από τον ιστορικό.»\nΔιαβάστε επίσης: Ανασκευαστής του ναζισμού και σύμβουλος του υπουργείου\nΟ/Η Φίλοι της Κάσυ Διάρη λέει:\n13/03/2013 στο 11:45 μμ\n13/03/2013 στο 8:18 μμ\n….γιά το Καραμανλή έχει γράψει το Hot Dog (αρ. τευχους 10): Πως η CIA έκανε προθυπουργό τον Κ. Καραμανλή…\n13/03/2013 στο 8:54 μμ\nθα ήταν λάθος μία τετοια «εκτίμηση» τουλάχιστον από μέρους μας.\nΠαραθέτει μεν ο κ.Βαξεβάνης στοιχεία, αλλά όσο εμείς δεν μπορούμε να τα ελέγξουμε, οφείλουμε να τα κατατάξουμε στις θεωρίες συνωμοσίας.\nΕπομένως, τέτοιες απόψεις δεν έχουν καμία θέση στο ιστολόγιό μας.\n14/03/2013 στο 2:09 μμ\n…το έθεσα υπ´όψιν του ιστολόγιού σας, τίποτα περισσότερο …\n14/03/2013 στο 2:52 μμ\nΚαλά φίλε μας,\nδεν υπαρχει θέμα.\nΤο πως ο βασιλιάς επέλεξε Καραμανλή για πρωθυπουργό παραβιάζοντας τις επετηρίδες του Συναγερμού, αλλά πάντως μέσα στα συνταγματικά όρια του βασιλικού κηπουρού, είναι ένα ανοιχτό ιστορικό ερώτημα.\nΤο έκανε μόνος του;\nΤην ιδέα του την έδωσε ο λεγόμενος συμμαχικός παράγων;\nΜένει να αποδειχθεί.\n14/03/2013 στο 4:28 μμ\nΟ/Η Κάσυ Διάρη και οι φίλοι της λέει:\n13/03/2013 στο 10:23 μμ\nΗ έμπνευση του αναπληρωτή υπουργού εσωτερικών να διορίσει ως υπάλληλο του υπουργείου του τον Ι Κωτούλα ήταν τελικά χρήσιμη.\nΧάρη σε αυτή την καταπληκτική κίνηση και το βιβλίο του διάβασα και έμαθα ποιό είναι το περιοδικό «Patria» και οι παρέες που μαζεύονται στις «γιορτές» του.\nΚατ’ αρχήν το βιβλίο όντως ρίχνει μία πιο ήπια ματιά στον ναζισμό και τα εγκλήματά του, φαίνεται να ξεχνάει πολλά από τα έκτροπα που οδήγησαν τον Χίτλερ στην εξουσία, ακόμα και πριν από τον πόλεμο, τα πογκρόμ κατά εβραίων, κομμουνιστών, ομοφυλόφιλων και άλλων «διαφορετικών» και ταυτόχρονα να υπερτονίζει τις δικαιολογίες εγκλημάτων ως κάτι το σχεδόν φυσιολογικό στις συνθήκες υπό τις οποίες έγιναν. Διάβασέ το και θα καταλάβεις.\nΤο πιο ευγενικό που θα μπορούσε να πει κανείς είναι πως ως σύγγραμμα είναι τουλάχιστον ανεπαρκές.\nΑλλά το θέμα δεν είναι αν ο Κωτούλας είναι ένας έγκριτος ιστορικός ή όχι.\nΤο θέμα είναι ποιά νοοτροπία φέρνει στο υπουργείο που υπηρετεί και άρα την κυβέρνηση.\nΤο θέμα είναι αν η αίσθηση που δημιουργεί η ανάγνωση του βιβλίου του πως χαϊδεύει τους ναζί προέρχεται από κάποια ιδεολογική πεποίθηση που θα τον έκανε να βλέπει την όλη ιστορία πιο ευνοϊκά από ότι κάποιος άλλος και όχι αν απλά εκφράζει την «επιστημονική» του άποψη.\nΨάχνοντας για τον Κωτούλα πέρα από το αμφιλεγόμενο (sic) βιβλίο του είναι σχεδόν αδύνατο να μην πέσεις πάνω στο περιοδικό «patria» που τον καλούσε να μιλάει στις «γιορτές» του.\nΜε εκλεκτή παρέα, τον Θάνο Πλεύρη, τον Άδωνι Γεωργιάδη, το Μάκη Βορίδη, την Χριστίνα Σιδέρη, τον Νίκο Χιδίρογλου, τον Σπύρο Γιαννάτο, τον καταδικασμένο 12 χρόνια φυλακή για βομβιστικές ενέργειες «εθνικοσοσιαλιστή» Καλέντζη της «Ελληνικής Εφιπποτοξοτικής Εταιρείας» (*ευχαριστώ τον @poiitispaparas για την υπενθύμιση) και είμαι σίγουρος και άλλα μπουμπούκια του τόπου.\nΞενοφοβία (sic) και αντικομμουνισμό.\nΔεν είναι λοιπόν ένα βιβλίο που παρουσιάζει μία λίγο «διαφορετική» άποψη για τον ναζισμό το πρόβλημά μας, είναι άνθρωποι που κουβαλάνε ακραίες ιδέες σε κυβερνητικές θέσεις.\nΔες ας πούμε μία ανάρτηση του περιοδικού με την διαφήμιση της γιορτής τους.\nΑν κάνεις κλiκ στο εικονίδιο του youtube θα δεις το βίντεο στο youtube.\nΠεριλαμβάνεται στο «κανάλι» του «Panayotis Doumas», μαζί με σκηνές ας πούμε από την κηδεία του «αθάνατου» «στρατηγού» Ντερτιλή.\nΜπορείς να δεις και άλλες ομιλίες σε αυτή την εκδήλωση, όπως ας πούμε του καθηγητή Ρωμανού που αναφέρεται σε Εβραίους, Σομαλούς και Πακιστανούς και αναλύει πως θα είναι πρόβλημα αν ένα παιδάκι μάθει πως Έλληνας μπορεί να είναι ένας μαύρος ας πούμε.\nΉ το θερμό χειροκρότημα στον Θάνο Πλεύρη όταν λέει πως η λύση του μεταναστευτικού είναι να τους πυροβολούμε στα σύνορα και να τους κάνουμε την ζωή κόλαση αν καταφέρουν να γλυτώσουν.\nΚατάλαβες ή θέλεις και άλλα παραδείγματα;\nΆνθρωποι που πάντα ξέραμε πως υπήρχαν στην «πολυκατοικία» της Νέας Δημοκρατίας, αλλά που θεωρούταν περιθωριακές ομάδες της πλέον παίρνουν θέση στην κεντρική πολιτική σκηνή ως φίλοι/σύμβουλοι του πρωθυπουργού, και ακόμα χειρότερο ως κρατικοί αξιωματούχοι, όπως είναι ένας σύμβουλος του αναπληρωτή υπουργού εσωτερικών.\nΕκείνοι που κάποτε θεωρούταν «σταγονίδια».\nΚαι φυσικά οι «προοδευτικοί» κυβερνητικοί εταίροι σφυρίζουν αδιάφορα λες και αν έθεταν βέτο σε τέτοια φαινόμενα θα έπεφτε η κυβέρνηση, σαν την Αφροδίτη Αλ Σαλέχ, υπεύθυνη του ΠΑΣΟΚ για θέματα μετανάστευσης που θεωρεί πως δεν την αφορά το θέμα!\nΑν δηλαδή μετά το μοντάζ του Διαμαντόπουλου ΠΑΣΟΚ και ΔΗΜΑΡ ζητούσαν την απομάκρυνση του Μουρούτη και του Κεδίκογλου, ή αν μετά τις τελευταίες αποκαλύψεις ζητήσουν την απομάκρυνση του Κωτούλα, ο Σαμαράς για χάρη τους θα ρίξει την κυβέρνηση, θα βυθίσει την χώρα στο χάος, θα γυρίσουμε στη δραχμή και θα τρώμε βελανίδια;\nΚαι κάπως έτσι, για να μην ενοχληθεί το κυβερνητικό επιτελείο του Σαμαρά, έχουμε σήμερα κυβερνητικό εκπρόσωπο τον μοντέρ Κεδίκογλου, διευθυντή του γραφείου του πρωθυπουργού τον αχαρακτήριστο (δεν έχω λόγια πραγματικά) Μουρούτη, πρόεδρο της επιτροπής απόδημου Ελληνισμού της βουλής τον μεταναστοκυνηγό Άδωνι Γεωργιάδη, σύμβουλο για μεταναστευτικά θέματα τον Ιωάννη Κωτούλα, μέλος των ομάδων εργασίας για την μετανάστευση του περιοδικού «Patria», και να μην ξεχνάμε, με πρωτοβουλία της Ντόρας Μπακογιάννη, μέλος της επιτροπής του ευρωπαϊκού συμβουλίου για την ισότητα την Ζαρούλια της Χρυσής Αυγής.\nΚαι τα σταγονίδια γίνονται νεροποντή…\n14/03/2013 στο 12:10 πμ\nΕστειλε εξώδικο και απειλή με μήνυση την «Αυγή» ο σύμβουλος του Αθανασίου που τον κατηγορούν ως «φιλοναζί»\nΑνασκευαστής του ναζισμού και σύμβουλος του Υπουργείου\nΑνανδρανιστάκης Γ. – 13/03/2013\nΗμερομηνία: 13/03/2013 17:43\nΤου Δημήτρη Ψαρρά – Αναδημοσίευση από την Εφημερίδα των Συντακτών\nΥμνητής του ναζισμού στέλεχος της Ν.Δ.\nΣχετικά με τα σημερινά δημοσιεύματα\nΠοια είναι, επιτέλους, η Ένωση Μεταναστών Ελλάδας;\n(ΑΠΟΣΠΑΣΜΑ ΑΠΟ ΤΟ ΑΠΟΚΑΛΥΠΤΙΚΟ\nΖαν Ντανιέλ Κολομπανί: Βίος και χρεοκοπία ..και κρατική συνεργασία\nΚυριακή, 20 Φεβρουαρίου 2011)\nΜΑΖΙ ΚΙ ΑΥΤΟ\nΗ απάντηση του Ασάντε και άλλων μεταναστευτικών οργανώσεων στην «Ενωση Μεταναστών Ελλάδας»\nΕξώδικο του Ζαν-Ντανιέλ Κολομπανί κατά του left.gr\nΟ/Η Aντώνη φωτιά στα μπατζάκια σου λέει:\n14/03/2013 στο 12:22 πμ\nΆμεση απομάκρυνση του Ι. Κωτούλα ζητεί το Ισραηλιτικό Συμβούλιο\n14/03/2013 στο 3:17 πμ\nΓια όσους έχουμε ζήσει τις εποχές αυτές οφείλω να πω πως το άρθρο αποδίδει όντως το πνεύμα της εποχής. Είναι όμως μεροληπτικά οπωσδήποτε. Όσοι θυμόμαστε τις χρονιές 65-67 ξέρουμε την ανωμαλία που υπήρξε. Ο δε Γέρος της Δημοκρατίας ήταν και αυτός μέγας αντικομμουνιστής.\nΌσον αφορά την «Αγία» του Αιγάλεω που κόλλησε με το θέμα, μου θυμίζει φιοριτούρα λιανοκανελλικής έμπνευσης. Δυστυχώς ή ευτυχώς, οι πρωθυπουργοί κρίνονται συνολικά (άγιοι δεν υπάρχουν) και πέρα από τα Esquire και Βίκτωρες Νέτες, όποιο βιβλίο ιστορίας ανοίξει κανείς γραμμένο από πανεπιστημιακό θα δει ότι η συμβολή του Καραμανλή ήταν περισσότερο θετική, παρά αρνητική. Το ίδιο και για τον Ανδρέα Παπανδρέου. Τονίζω βέβαια, αυτό που λέω, περισσότερο θετική, παρά αρνητική. Δεν μιλάω για ύμνους. Όλες οι υπόλοιπες συζητήσεις είναι για Esquire και απολιθωμένους αρθρογράφους.\n14/03/2013 στο 6:45 πμ\nΊσως έχετε κάποιο δίκιο.\nΣκέφτομαι όμως ότι βλέπουμε και ζούμε σήμερα, και δεν μπορώ να αποσυνδέσω ούτε τον Καραμανλή Α’ ούτε και τον Ανδρέα Ζιβάγκο, από τη σημερινή ζοφερή άθλια πραγματικότητα του κράτους και της κοινωνίας.\nΈχουν παίξει μεγάλο ρόλο -κατά τη δική μου άποψη- γι’ αυτό που ζούμε σήμερα.\nΗ σημερινή ιστορική πραγματικότητα δεν τους δικαιώνει.\n14/03/2013 στο 7:03 πμ\nΌλα μπορούν να συζητηθουν, αλλά η διαχρονική Αγία του Αιγάλεω, που την αποκατέστησαν οι Σεραφείμ και Ιερώνυμος Β΄, δεν κόλλησε με το θέμα, του ανήκει αυτοδίκαια.\nΕίναι μια διαχρονική αξία της Δεξιάς από τα μετεμφυλιοπολεμικά χρόνια στην επίσης διαχρονική Μανολάδα των φραουλοπαραγωγών από όπου ξεκίνησε τις επιστήθιες συνομιλιες της με την ανορθόγραφη Θεοτόκο, περνά από τη λαϊκή εργατική Δεξιά των μετανοημένου Καραμανλή Α΄και Λάσκαρη και φτάνει μέχρι σήμερα που η Εκκλησία περιμένει να πεθάνει για να πάρει την αφορολόγητη περιουσία της.\nΜην με κατηγορείτε για μεροληψία γιατί θα σας κατηγορήσω για την άρνησή σας να δείτε μια ζωντανή θαυματουργή Αγία της Δεξιάς, πάντα επίκαιρη.\nΌσο για τους πανεπιστημιακούς ιστορικούς, πολλών οι έδρες δόθηκαν με αντιπαροχή, γι’αυτό πριν μελετήσουμε τον Ιστορικό να δούμε από ποιά περιοχή κατάγεται, ποιός είναι ο πεθερός του, τι ερευνητικά κονδύλια έχει απορροφήσει κλπ κλπ\nΟ/Η χιτλερική κoτούλα λέει:\n14/03/2013 στο 7:16 πμ\nΝα υπερασπιστεί τον Ιωάννη Κωτούλα έσπευσε χθες το πρωί από το twitter ο διευθυντής του γραφείου Τύπου του πρωθυπουργού. Είχε προηγηθεί αποκάλυψη της «Αυγής», με αποσπάσματα βιβλίου του κ. Κωτούλα στα οποία, σύμφωνα με την εφημερίδα, το στέλεχος αυτό της Νέας Δημοκρατίας αποδεικνύεται «υμνητής του Χίτλερ».\nΓεγονός είναι ότι το εν λόγω στέλεχος του κυβερνητικού κόμματος ανήκει στον στενό πυρήνα των προσωπικών επιρροών του κ. Σαμαρά μέσα στη Νέα Δημοκρατία και έχει αποσπαστεί στο γραφείο του υπουργού αναπληρωτή Εσωτερικών Χαρ. Αθανασίου. Ο κ. Κωτούλας είναι εκπαιδευτικός και η πολιτική δραστηριότητά του κυμαίνεται στον χώρο μεταξύ Νέας Δημοκρατίας και εθνικόφρονος Ακροδεξιάς (εφημερίδα «Ελεύθερος Κόσμος», περιοδικό «Patria», ΛΑΟΣ κ.λπ.).\nΗ απλή ανάγνωση του επίμαχου βιβλίου επιβεβαιώνει τις ενστάσεις της «Αυγής» και των στελεχών του ΣΥΡΙΖΑ, όπως της Βασιλικής Κατριβάνου, η οποία ήδη ζήτησε την απομάκρυνσή του.\nΟλο το βιβλίο υιοθετεί μια αναθεωρητική άποψη για τον εθνικοσοσιαλισμό και τον Χίτλερ, ακολουθώντας όλα τα στερεότυπα της σχετικής φιλολογίας.\n– Το περιβόητο αντισημιτικό πλαστογράφημα «Πρωτόκολλα των Σοφών της Σιών» αναφέρεται απλώς ως «αμφιλεγόμενο κείμενο», ενώ υιοθετούνται και οι γνωστές αιτιάσεις των αντισημιτών, ότι στις κομμουνιστικές εξεγέρσεις πρωταγωνιστούσαν πολιτικοί εβραϊκής καταγωγής.\n– Τα Τάγματα Εφόδου του ναζιστικού κόμματος περιγράφονται ως «ομάδα προστασίας της εθνικοσοσιαλιστικής πολιτικής δράσης».\n– Ο «αντιεβραϊσμός ήταν απλώς μια δευτερεύουσα συνισταμένη του εθνικοσοσιαλιστικού προγράμματος» […] «Για τους εθνικοσοσιαλιστές ο αντιεβραϊσμός αντιπροσώπευε την απόπειρα πολιτικής ένωσης των Γερμανών, μέσω της απομάκρυνσης των στοιχείων που οι ίδιοι προσλάμβαναν ως ξένα και της υπέρβασης των ταξικών αντιθέσεων».\n– «Από τις παραστρατιωτικές οργανώσεις η πιο βίαιη ήταν των κομμουνιστών και ακολουθούσαν οι εθνικοσοσιαλιστές».\n– «Σε επίπεδο καταστολής ο κομμουνισμός ήταν πολύ πιο ανελέητος και αποτελεσματικός, ενώ ο φασισμός πιο ανεκτικός».\n-Ο συγγραφέας «καταρρίπτει τον μύθο που προέβαλαν ορισμένοι συγγραφείς της Αριστεράς και της αστικής τάξης, όπως ο Τόμας Μαν, ότι οεθνικοσοσιαλισμός ήταν εχθρικός προς τη μόρφωση».\n– Το βιβλίο δεν διστάζει να επικρίνει την αντιναζιστική στάση του Αϊνστάιν, ο οποίος ήταν από τους επιστήμονες που εγκατέλειψαν τη Γερμανία μετά την εγκαθίδρυση του χιτλερισμού: «Ορισμένοι από αυτούς, όπως ο Αϊνστάιν, είχαν ταχθεί από το 1933 με τις δυτικές Δημοκρατίες κατά της νέας Γερμανίας και αργότερα θα ενστερνίζονταν σιωνιστικές απόψεις, ενώ θα προέβαιναν σε επιστημονικές ανακαλύψεις που αργότερα θα χρησιμοποιούντο για την κατασκευή της αμερικανικής ατομικής βόμβας».\n– Οι «ευγονικές θανατώσεις» μετά την έναρξη του πολέμου έγιναν «ώστε να εξασφαλιστεί η περίθαλψη των τραυματιών του πολέμου».\n– Οι δολοφονίες των Εβραίων μέχρι τα μέσα του 1933 «αποτελούσαν μάλλον εκδήλωση επαναστατικού ζήλου των SA και δεν υπαγορεύονταν από το επίσημο κράτος».\n– Οσο για το τελετουργικό κάψιμο των βιβλίων, επρόκειτο για μια «από τις εκφράσεις του ανανεωτικού επαναστατικού πνεύματος», εφόσον αφορούσε βιβλία «τα οποία θεωρούντο υπονομευτικά για τις αξίες του γερμανικού έθνους και πολιτισμού».\n14/03/2013 στο 3:13 μμ\nΑγαπητέ Ρο και Λάσκα,\nΑγιοσύνες υπάρχουν πολλές, η Αγιότης δεν έχει σύνορα, μην ξεχνάτε την Τιμία Ζώνη του Παπανδρέου.\nΚαι όμως τους δικαιώνει, και όμως τους δικαιώνει. Μέχρι στιγμής τουλάχιστον. Διότι μακροσκοπικά το 2013 δεν είναι 1953. Αν όμως καταβαρθρωθεί εντελώς το κράτος, που δεν αποκλείεται, τότε ναι, θα ξαναγραφτούν πάρα πολλά πράγματα. Προς το παρόν τους δικαιώνει. Χοντρικά, δηλαδή γουρουνοειδώς.\n14/03/2013 στο 5:57 μμ\nτον γερο-Καραμανλή, έναν πολύ δύστροπο άνθρωπο μπορείς να τον δεις από πολλές γωνιές, σίγουρα και θετικά.\nΕγώ μεγάλωσα σε μια πολύ πιστή στο Κέντρο οικογένεια, που ψήφιζε Μαύρο-Ζίγδη κλπ όπου ο Καραμανλής αναθεματιζόταν ως εχθρός της Δημοκρατίας.\nΤον έβλεπα λοιπόν πάντα εχθρικά.\nΛυπήθηκα ειλικρινά όταν πέθανε γιατί αναγνωρίζω πως είχε και μια θετική συνεισφορά και σηματοδότησε έναν κόσμο που έφευγε.\nΔεν θεωρώ τον Τσίπρα και λόγω ηλικίας και λόγω μιας πολύ περίεργης δεξιάς φόρας με νταραβέρια με Καραμανλοιερωνυμοκαμμένους που έχει πάρει, με κανένα τρόπο αρμόδιο δια να ομιλεί για το θέμα και μάλιστα να αποσιωπά και να λιβανίζει.\nΤώρα, εγώ γράφω και λίγο σουρεαλιστικά από άποψη.\nΑν δεν χώσουμε εμείς σφήνα σε Τσίπρα-Καραμανλή Α και Β το σκιάχτρο της περιφερόμενης δεξιάς μούμιας της Αγίας Κρικέτου, ποιός θα το κάνει;\nΟ/Η Aλέκςις Τσίμπλας λέει:\n23/03/2013 στο 10:12 πμ\nΠαράθεμα: Habemus Εθνάρχη | Ροΐδη και Λασκαράτου Εμμονές\nΟ/Η Αλέξης Καραμανλής λέει:\n25/08/2016 στο 7:58 πμ\nΗ οικονομική πολιτική της περιόδου 2004 – 2009 κληροδότησε στην κυβέρνηση Παπανδρέου την υποχρέωση να δανειστεί\nΔΗΜΟΣΙΕΥΣΗ: 21/08/2016 05:45\nΟ κ. Κ. Καραμανλής γνώριζε ότι αν κέρδιζε τις εκλογές του 2009 θα έπρεπε να λάβει πολύ σκληρότερα μέτρα από αυτά που πρότεινε προεκλογικά\nΓια να αντιληφθούμε τι ακριβώς συνέβη στην Ελλάδα του 2009 ας ταξιδέψουμε 40 χρόνια πίσω στον χρόνο. Στις 22 Νοεμβρίου 1976, ένα παγωμένο μεσημέρι στην Ντάουνινγκ Στριτ του Λονδίνου, το χαρακτηρισμένο ως «άκρως απόρρητο» σημείωμα προς τα μέλη του βρετανικού υπουργικού συμβουλίου μετέφερε το μήνυμα ενός εθνικού συναγερμού: «Τα συναλλαγματικά διαθέσιμα της χώρας κυμαίνονται λίγο πάνω από τα 5 δισεκατομμύρια δολάρια… Γι’ αυτό πρέπει οπωσδήποτε να συμφωνήσουμε με το ΔΝΤ». Το άκρως απόρρητο σημείωμα υπογράφεται από τον υπουργό Οικονομικών της κυβέρνησης των Εργατικών Ντένις Χίλι. Κάποιοι πολύ «αριστεροί» υπουργοί διαμαρτυρήθηκαν στον πρωθυπουργό Τζέιμς Κάλαχαν και επέμεναν να προτιμηθεί ο περιορισμός στις εισαγωγές αντί η Αγγλία να τεθεί υπό την επιτήρηση του ΔΝΤ προκαλώντας έντονες συσπάσεις στα πυκνά «καραμανλικά» φρύδια του Χίλι. Η Αγγλία είχε εγκλωβιστεί σε μια πορεία χρεοκοπίας γιατί είχε μπροστά της μια ασυνήθιστη ημερολογιακή πυκνότητα υποχρεώσεων εξυπηρέτησης του δημοσίου χρέους την ίδια στιγμή που τα διογκωμένα ελλείμματα του προϋπολογισμού είχαν κλονίσει την εμπιστοσύνη των αγορών στο αξιόχρεο της οικονομίας της. Στις 15 Δεκεμβρίου 1976 και εν μέσω ισχυρών βροχοπτώσεων επικυρώθηκε η συμφωνία με το ΔΝΤ. Στην Αγγλία επιβλήθηκε μνημόνιο αντίστοιχο του ελληνικού.\nΝεαρά, τότε, στελέχη που παραμένουν μέχρι σήμερα στο υπουργείο Οικονομικών και στην Τράπεζα της Αγγλίας σημαδεύτηκαν από την εμπειρία του 1976 και μέσα στις επόμενες δεκαετίες μερίμνησαν ώστε αυτό να μην επαναληφθεί. Εκτοτε η προσφυγή της Αγγλίας στο ΔΝΤ αποτελεί αντικείμενο επιστημονικών μελετών που οφείλουν να γνωρίζουν όλοι οι επικεφαλής διαχείρισης δημοσίων χρεών και όλοι οι υπουργοί Οικονομικών σε όλον τον κόσμο. Με βάση το «αγγλικό μάθημα», πρώτο μέλημα κάθε κυβέρνησης είναι να προγραμματίζει, να ρυθμίζει, να «χτίζει» το χρέος της έτσι ώστε να αποπληρώνεται όσο γίνεται πιο αργά στο μέλλον. Είναι άλλο να πρέπει να εξυπηρετήσεις το χρέος σου σε 5 χρόνια, άλλο σε 15 και άλλο σε 35. Το 2010 οι «γύπες» των αγορών πέταξαν για λίγο πάνω από το Λονδίνο – σε ένα διάλειμμα από το «φαγοπότι» της Αθήνας. Λόγω της κρίσης η Αγγλία εμφάνισε έλλειμμα προϋπολογισμού 12% του ΑΕΠ (περίπου όσο και η Ελλάδα) και χρέος που άγγιζε τότε το 100% του ΑΕΠ. Ομως είχε «χτίσει» το πιο ανθεκτικό προφίλ χρέους στον κόσμο. Η μέση ωρίμασή του ήταν 14 χρόνια. Το ελληνικό χρέος είχε μέση ωρίμαση 8 ετών (δηλαδή σε 8 χρόνια η Ελλάδα έπρεπε να αναχρηματοδοτήσει ολόκληρο το χρέος της). Προσοχή: Δεν ήταν η μικρότερη ωρίμαση. Η Γερμανία είχε 6 χρόνια και οι ΗΠΑ 5. Για αυτόν ακριβώς τον λόγο, διαπιστώνοντας τις πυκνές ανάγκες εξυπηρέτησης χρέους, ο προνοητικός κ. Β. Σόιμπλε επέβαλε εγκαίρως μια σκληρή πολιτική λιτότητας και πλεονασματικών προϋπολογισμών ενώ η αμερικανική κεντρική τράπεζα (Fed) ξεκίνησε να εκτυπώνει άφθονο χρήμα για να αγοράσει η ίδια μεγάλο μέρος του αμερικανικού χρέους στηριζόμενη στην αντοχή του δολαρίου ως παγκόσμιου αποθεματικού νομίσματος. Αντίθετα, η κυβέρνηση Καραμανλή αντιλήφθηκε το θανατηφόρο προφίλ χρέους που είχε διαμορφώσει όταν πλέον ήταν πολύ αργά.\nΗ κυβέρνηση Καραμανλή στις 31 Σεπτεμβρίου 2009, λίγες ημέρες προτού αναλάβει την εξουσία το ΠαΣοΚ, ασφαλώς γνώριζε – από τα επίσημα δελτία δημοσίου χρέους του Γενικού Λογιστηρίου – ότι η χώρα έπρεπε να δανείζεται περίπου 30 δισεκατομμύρια ευρώ τον χρόνο την επόμενη τετραετία για να αναχρηματοδοτήσει το χρέος της (συγκεκριμένα, πάνω από το μισό χρέος της χώρας, δηλαδή 155 δισεκατομμύρια ευρώ, έληγε σε πέντε χρόνια). Επιπλέον, ο τότε πρωθυπουργός ήξερε ότι το 2009 η Ελλάδα βρισκόταν σε ύφεση (που έκλεισε στο -2,3%) και ετήσιο έλλειμμα προϋπολογισμού που μαζί με όσα δεν εγγράφονταν στις δαπάνες αλλά πληρώνονταν κανονικά από το κράτος μέσω δανεισμού (δηλαδή χρέη νοσοκομείων και ΔΕΚΟ), κάλπαζε πάνω από τα 30 δισεκατομμύρια ευρώ (και έκλεισε στα 36,15 δισ.). Συγκεκριμένα: Στις 31 Σεπτεμβρίου 2009 το χρέος σε ευρώ ήταν 297 δισεκατομμύρια 920 εκατομμύρια 910 χιλιάδες ευρώ. Τρεις μήνες μετά, στις 31 Δεκεμβρίου 2009 ήταν 298 δισεκατομμύρια 524 εκατομμύρια 20 χιλιάδες ευρώ. Η πρόσφατη διένεξη γίνεται για το αν έπρεπε ή όχι να εγγραφούν στον λογαριασμό δημοσίου χρέους ή να καταγραφούν σε ξεχωριστό λογαριασμό χρέους περίπου 24 δισεκατομμύρια ευρώ (18,2 δισ. χρέη ΔΕΚΟ και 5,5 δισ. από off-market swaps). Ολοι συμφωνούν ότι τα 298 δισεκατομμύρια υπήρχαν, ότι είχαν δηλωθεί συνολικά ως κρατικό χρέος, ότι ήταν γνωστά στις αγορές, ότι ήταν αποτέλεσμα δανεισμού. Ψάξτε να βρείτε τη διαφορά ανάμεσα στο 298 και στα 274+24! Διένεξη, περί όνου σκιάς, απλώς.\nΕπτά χρόνια μετά, κορυφαία στελέχη της κυβέρνησης Καραμανλή αποκαλύπτουν ότι ο τέως Πρωθυπουργός γνώριζε ότι μετεκλογικά θα έπρεπε να ληφθούν πολύ σκληρότερα μέτρα από αυτά που πρότεινε προεκλογικά. Ηταν βέβαιος ωστόσο πως θα έχανε τις εκλογές. Οι μετριοπαθείς συνεργάτες του υποστηρίζουν σήμερα στις κατ’ ιδίαν συζητήσεις τους ότι ακριβώς εξαιτίας των καταιγιστικών αναγκών δανεισμού «η χρεοκοπία θα μπορούσε να αποφευχθεί το 2010 μόνο μετά τη λήψη σκληρών μέτρων ανάλογων του Μνημονίου που θα είχαν ληφθεί πριν από το τέλος του 2009». Και συμπληρώνουν με νόημα ότι «η χρεοκοπία μάλλον δεν θα μπορούσε να αποφευχθεί το 2011 παρά μόνο με έναν νέο γύρο ακόμη σκληρότερων μέτρων μέσα στο 2010». Ομως, ακόμη και αυτή η προσέγγιση δεν πείθει. Ποια μέτρα θα ήταν αυτά που θα μπορούσαν να συγκρατήσουν το έλλειμμα σε επίπεδα που να επιτρέπουν την ομαλή κάλυψή του από τις αγορές και επιπλέον να εξασφαλίζεται αφενός η αναχρηματοδότηση των λήξεων του χρέους και αφετέρου η αποπληρωμή των τόκων; Ιδού ένα παράδειγμα: Επειτα από μέτρα ύψους 2,5% του ΑΕΠ που επέβαλε το «πρώτο Μνημόνιο» για ολόκληρο το δεύτερο εξάμηνο του 2010, οι ανάγκες δανεισμού της χώρας περιορίστηκαν στα… 73,6 δισεκατομμύρια ευρώ για ολόκληρο το 2010! Ακόμη κι αν η οποιαδήποτε ελληνική κυβέρνηση λάμβανε στο τέλος του 2009 τα διπλάσια μέτρα από αυτά που επέβαλε το μνημόνιο έξι μήνες μετά, θα περιόριζε τις ανάγκες δανεισμού του 2010 στα… 70 δισ. (αφού, με βάση τον περίφημο «πολλαπλασιαστή», οι περικοπές δαπανών αποφέρουν το μισό δημοσιονομικό όφελος γιατί περιορίζουν την ανάπτυξη και αντιστοίχως συρρικνώνουν τα έσοδα).\nΚατά συνέπεια, το ερώτημα είναι σαφές: Θα μπορούσε μια Ελλάδα που θα βυθιζόταν σε ακόμη μεγαλύτερη ύφεση και κοινωνική κρίση λόγω αυτών ακριβώς των σκληρών μέτρων που θα επιβάλλονταν στο τέλος του 2009 να δανειστεί 70 δισεκατομμύρια ευρώ με ανεκτά επιτόκια μέσα στο 2010; Υπενθυμίζεται ότι το 2009 η Ελλάδα δανείστηκε 68,6 δισ. για να εξυπηρετήσει λήξεις χρεών, ελλείμματα και τόκους με αποτέλεσμα να υποβαθμιστεί η πιστοληπτική της ικανότητα. Η πορεία ήταν νομοτελειακή και έχουν δίκιο όσοι υποστηρίζουν ότι κανένα μέτρο δεν θα ήταν αρκετό για να κρατήσει ανοιχτή την πόρτα των αγορών. Αρκεί να υπενθυμίσουμε ότι με τα μέτρα λιτότητας του πρώτου Μνημονίου (ύψους 11,1% του ΑΕΠ), οι συνολικές ανάγκες δανεισμού της χώρας για την περίοδο 2010-2013 «περιορίστηκαν» μόνο στα… 239,7 δισεκατομμύρια ευρώ (δηλαδή 60 δισ. τον χρόνο). Τα κεφάλαια αυτά άρχισαν να εισρέουν, όχι ασφαλώς από τις αγορές (που έκλεισαν για την Ελλάδα) αλλά από τον Μηχανισμό Στήριξης! Ακριβώς επειδή ήταν αστρονομικό το ύψος του νέου δανεισμού που επέβαλλε η εξυπηρέτηση του χρέους, ήδη από το 2011 οργανώθηκε η μεγαλύτερη στον κόσμο περικοπή χρέους (PSI) για την οποία συμφώνησε ο κ. Γ. Παπανδρέου και υλοποίησαν ο κ. Λ. Παπαδήμος και ο κ. Ευ. Βενιζέλος. Και αν η Ελλάδα επέμενε στην πολιτική της κυβέρνησης του κ. Αντ. Σαμαρά, μάλλον θα συνεχιζόταν απρόσκοπτα η περαιτέρω περικοπή του χρέους με ταυτόχρονη διασπορά των υποχρεώσεων στο μέλλον. Αυτό δείχνει να έχει αντιληφθεί, έστω και αργά, ο κ. Αλ. Τσίπρας και μιλά εσχάτως για… «success story». Του το ευχόμαστε.\nΑξίζει να σταθούμε στη «διπλή πλαστογράφηση» των οικονομικών στοιχείων που έγινε από τον κ. Γ. Αλογοσκούφη ως πολιτικό δώρο στον κ. Καραμανλή. Η πρώτη πλαστογράφηση, όπως εξηγήσαμε την περασμένη εβδομάδα, έγινε με την «απογραφή» το 2004. Επρόκειτο για τη μεταφορά της εγγραφής των δαπανών για τα εξοπλιστικά προγράμματα – που κρίθηκαν αναγκαία υπό την πίεση της τουρκικής απειλής μετά τα Ιμια – από τις ημερομηνίες παραλαβής των όπλων (μετά το 2004) στις ημερομηνίες παραγγελίας (πριν από το 2004). Η μεταφορά αυτή «ελάφρυνε» στατιστικά τους προϋπολογισμούς της περιόδου Καραμανλή και επέτρεψε να γίνουν περισσότερες δαπάνες μέσω επιπλέον δανεισμού χωρίς να παραβιαστεί το όριο του 3% του ελλείμματος. Μάλιστα, όπως υπογραμμίζει ο κ. Σημίτης στη σελίδα 21 του βιβλίου του «Εκτροχιασμός» (εκδ. Πόλις, 2012): «Το 2006 η Eurostat έκρινε ότι η ορθή μέθοδος καταγραφής της δαπάνης των αμυντικών εξοπλισμών ήταν αυτή της παραλαβής του υλικού, η μέθοδος δηλαδή που ακολουθούσε η Ελλάδα πριν από το 2004. Χώρες που δεν εφάρμοζαν αυτή τη μέθοδο θα έπρεπε να την ακολουθήσουν, από το 2005 και μετά. Ομως παρά την απόφαση αυτή η Eurostat δεν προχώρησε στην αναδρομική διόρθωση των στοιχείων: Το 3,07% του ΑΕΠ κρατικό έλλειμμα για την Ελλάδα το 1999, όπως προέκυψε από την απογραφή, διατηρήθηκε ενώ θα έπρεπε να προσαρμοστεί στη νέα απόφαση. Η ασήμαντη -0,07% του ΑΕΠ απόκλιση από το όριο της Συνθήκης, που υιοθετήθηκε άκριτα από τα διοικητικά όργανα της ευρωζώνης, έγινε έτσι η αφορμή να απαξιωθεί μια τιτάνια προσπάθεια δημοσιονομικής προσαρμογής».\nΣτην απάτη της απογραφής ήρθε να προστεθεί δύο χρόνια μετά η απάτη της αναθεώρησης του ΑΕΠ κατά 10,6% για το διάστημα 2002-2006 με πρόσχημα τη συμπερίληψη μέρους της παραοικονομίας (λαθρεμπόριο τσιγάρων και ποτών, πορνεία και ξέπλυμα βρώμικου χρήματος). Οπως επισήμανε το φθινόπωρο του 2006 το ΠαΣοΚ διά του μετέπειτα υπουργού Οικονομικών κ. Φ. Σαχινίδη που ήταν τότε πρόεδρος της Επιτροπής ΙΣΤΑΜΕ για την Απασχόληση: «Αυτό το επιπλέον ΑΕΠ δεν φορολογείται, άρα το κράτος δεν έχει έσοδα από αυτό, ούτε θα έχει για να χρηματοδοτήσει μεγαλύτερες δαπάνες και ταυτόχρονα να υποστηρίξει την εξυπηρέτηση νέου δανεισμού. Τι μένει; Απλά μια στατιστική αύξηση. Ομως, μεγαλύτερο ΑΕΠ σημαίνει μικρότερο έλλειμμα και χρέος ως ποσοστό του ΑΕΠ. Με το έλλειμμα και το χρέος όπως είναι μέχρι σήμερα η Ελλάδα έχει πρόβλημα περαιτέρω δανεισμού γιατί έχει φτάσει στο όριο του ελλείμματος 3% που επιτρέπει το Σύμφωνο Σταθερότητας. Με την αναθεώρηση του ΑΕΠ μειώνεται το ποσοστό ελλείμματος και χρέους ως ποσοστό του ΑΕΠ και δημιουργείται ξαφνικά το νομικό περιθώριο για περισσότερες δαπάνες μέσα από μια μεγάλη αύξηση του δανεισμού χωρίς να παραβιαστεί το 3% του ελλείμματος. Κι αυτός είναι ο απώτερος στόχος της κυβέρνησης: Να δανειστεί ακόμα περισσότερα απ’ όσα δανείζεται τώρα χωρίς να ξεπεράσει το έλλειμμα το 3% του ΑΕΠ». Και έτσι ακριβώς έγινε. Η πολιτική Καραμανλή στηρίχθηκε σε μια διπλή πλαστογράφηση, πρώτα του ελλείμματος και μετά του ΑΕΠ. Κανείς δεν μπορεί να υπερασπιστεί με τους κανόνες του ορθού λόγου τα παραπάνω αδιανόητα «επιτεύγματα». Γι’ αυτό ορισμένοι νεοκαραμανλικοί, όπως ο κ. Ευρ. Στυλιανίδης, όταν δεν σιωπούν, εγκαταλείπουν βιαστικά τον ορθολογισμό και δημοσιεύουν… αρλούμπες στο Twitter ότι δήθεν το ΠαΣοΚ έκαψε τα δάση το 2007(!) ενώ ο κ. Ι. Μιχελάκης φοβερίζει με την αρθρογραφία του τον κ. Κυρ. Μητσοτάκη «να πάρει θέση»…\nΟ… εκκεντρικός κ. Πέτρος Δούκας\nΘα μπορούσε να είχε αποφευχθεί αυτή η νομοτελειακή πορεία προς τη χρεοκοπία; Προφανώς ναι. Το 2006 ο κ. Πέτρος Δούκας, ως επικεφαλής του Γενικού Λογιστηρίου, αξιοποίησε την ένταξη στην ευρωζώνη και κατόρθωσε να δανειστεί η χώρα 1 δισεκατομμύριο ευρώ για 50 χρόνια! Η πρωτοβουλία του θεωρήθηκε τότε σχεδόν «εκκεντρική». Μόνο αν η τακτική αυτή είχε συστηματικά εφαρμοστεί σπρώχνοντας, αραιώνοντας και διασπείροντας διαρκώς στο απώτατο μέλλον τις εθνικές υποχρεώσεις που διαρκώς δημιουργούνταν – σε συνδυασμό ασφαλώς με μια προνοητική και «σφιχτή» δημοσιονομική διαχείριση – η διεθνής βοήθεια δεν θα είχε καταστεί νομοτελειακά απαραίτητη. Οπως σωστά υποστηρίζει η κυρία Ζωή Κωνσταντοπούλου και υπογραμμίζεται στη σελίδα 17 της Προκαταρκτικής Εκθεσης της Επιτροπής Αλήθειας Δημοσίου Χρέους (Ιούνιος 2015), «η βασική αιτία της συσσώρευσης χρέους σχετίζεται με το πολλαπλασιαστικό φαινόμενο («snowball effect») που παρατηρείται όταν το «υπονοούμενο» επιτόκιο εξυπηρέτησης του χρέους υπερβαίνει την ονομαστική αύξηση του ΑΕΠ. Το πολλαπλασιαστικό φαινόμενο αιτιολογεί τα δύο τρίτα της αύξησης του χρέους κατά την περίοδο 1980-2007 … [με δεδομένο ότι] οι ελληνικές δημόσιες δαπάνες πλην των δαπανών για εξοπλισμούς ήταν πάντοτε χαμηλότερες του μέσου όρου των ευρωπαϊκών». Το «φαινόμενο της χιονοστιβάδας» λοιπόν είναι αυτό που παγίδευσε την Ελλάδα το 2009 – όπως παγίδευσε και την Αγγλία το 1976. Οι μόνοι πολιτικοί που προειδοποιούσαν με δημόσιες τοποθετήσεις τους για τα επερχόμενα – με στοιχεία και επιχειρήματα – ήταν ο κ. Κώστας Σημίτης, ο κ. Κωνσταντίνος Μητσοτάκης και ο κ. Αλέκος Παπαδόπουλος. Δεν εισακούστηκαν. Η αποτυχία έγκαιρης πρόβλεψης, διαπίστωσης και προληπτικής αντιμετώπισης της δυναμικής αύξησης του δημοσίου χρέους προστίθεται στις ευθύνες της κυβέρνησης Καραμανλή δίπλα στην ακραία διόγκωση του ετήσιου ελλείμματος και στην πλαστογράφηση των οικονομικών στοιχείων.


MissMary - Mammyland\nΣχετικά με MissMary\nMissMary απάντησε στο θέμα του/της KONSTANTIA topic στο Ποιές είμαστε στους ίδιους μήνες εγκυμοσύνης!\nΕμένα ειναι έξι και κάθεται κανονικά εδώ και αρκετο καιρό. Βέβαια τα έκανε πολύ νωρίς όλα νομίζω. Γενικά ακολουθούμε το μωράκι και τις δυνατότητες του δεν το πιέζουμε. Το tummy time βοηθάει πολύ. Γυμνάζονται οι ραχιαιοι του. Εγω της έκανα και από ξάπλα καθιστή και από καθιστη όρθια κρατοντας μόνο τα χεράκια της γιατί έβλεπα ότι ζοριζοταν να σηκωθεί μόνη της πολυ έντονα. Όλα θα γίνουν! Τώρα, είμαστε σε φάση όρθιες και να προσπαθεί να στηριχτεί!.. Καλό κυνηγι σε λίγο κορίτσια!\nMissMary απάντησε στο θέμα του/της AlKate topic στο Θηλασμός και Διατροφή του Μωρού\nΚαλησπέρα! Είχα λιγο καιρό να μπω,ελπιζω να ειστε καλά εσείς και τα μωράκια σας! Κλείσαμε τους έξι αρχίσαμε και εμείς τις στερεες! Ζωμό και λαχανικά διήμερες εισαγωγές! Τα πάει καλά η μπέμπα! Θηλάζει, μετά από ένα δυωρο τρώει και μετά από ένα δυωρο θηλάζει πάλι.. Πάω για αποθηλασμό στο χρόνο που θα πάω και στη δουλειά, ελπίζω να το πάμε ομαλά! Νεράκι κάθε πόσο δίνετε?\nMissMary ακολουθεί: Καλοκαιρινά bebe 2019!!! and Έλενα ή Αρεταιειο ; 21 Ιανουαρίου\nMissMary απάντησε στο θέμα του/της Euaggelia14 topic στο Τοκετός και Μαιευτήριο\nΕίναι άλλη φάση το μονοκλινο! Κανείς ότι θες οπότε το θες έχεις ένα σύνοδο που μπορεί να μείνει μαζί σου το βράδυ, έχει μια πολυθρόνα που ανοίγει. Και το πιο σημαντικό για μένα σα νέα μαμά, έχεις το μωράκι δίπλα σου συνέχεια! Το ταΐζεις το αλλάζεις σου δείχνουν πως να το κάνεις μπάνιο! Όταν γύρισαμε σπίτι με τον σύντροφό μου ειμασταν έτοιμοι να περιποίηθουμε μόνοι μας το μωρό μας!\nΕγώ είχα ζητήσει το απλό δωμάτιο και όταν με πήγαν στον 5ο όροφο παραξενευτηκα! Ηταν τέλειο! Ρώτησα την μαία αν είμαι όντως στο απλό μην έχει γίνει κάποιο λάθος, και μου είπε είναι το λουξ αλλά αυτή η μεριά δεν έχει θέα στο Λυκαβηττό και το χρεώνουν απλό!🙄🙄😁😁\nΚαλησπέρα! Με το καλό το μωράκι σου! Εγώ γέννησα στο Έλενα το καλοκαίρι και ειμαι πολύ ευχαριστημενη! Έχει μονοκλινο απλό και λουξ! Τύφλα να έχουν τα ιδιωτικά! Και πολύ εξυπηρετικες οι μαιες! Αν έχεις σκοπό να θηλασεις επίσης είναι πολύ υποστηρικτικοι και πρόθυμοι να σε βοηθήσουν! Για το Αρεταιειο δεν γνωρίζω δυστυχως..\nΤώρα αρχίζει και στρώνει εμένα! Κουρεύτηκα κιόλας δυναμωσαν αλλά αρχίζουν γεμίζουν οι κρόταφοι επιτέλους!\nΕμένα κοιμάται εύκολα δεν μπορώ να πω, αλλά αν συνειδητοποίησει πως είναι μόνη της βάζει τα κλάματα! Έχει συνηθίσει στο σαλόνι στον καναπέ, κουβεντούλα, tv. Όταν την παίρνει καλά ο ύπνος την μεταφέρω. Γενικά θέλω να προσπαθώ αλλά όταν ειμαι κουρασμένη η προσπάθειά πάει περίπατο! Να την αφήσω τελείως ξύπνια όμως στην κούνια της για να κοιμηθεί μου φαίνεται ακατόρθωτο και δεν θέλω κι ολας να την ταράξω βραδιάτικα και να βάζει τα κλάματα να σου πω την αλήθεια...\nΚαλά το μόνη της ειναι σχετικό... Αγκαλίτσα τραγουδάκια κούνημα.. 🙄🙄\nΞεκινήσαμε με μεσημεριανό πρώτα, πρώτη μέρα 4-5 κουταλιτσες ζωμό κρέατος και μετά διήμερες εισαγωγές λαχανικά βρασμένα στο ζωμό, γλυκοπατάτα και κολοκυθάκι μέχρι τώρα! Μετά θα βάλουμε κρέας και αργότερα δεκατιανο φρουτακι. Αν και έχει περίπου μήνα που μασουλαει μηλαρακι η αχλάδακι στο δυχτακι να απασχολεί τα ούλα πιο πολύ αλλά το τσακίζει!\nΕγώ της την έδωσα διστακτικά την πιπίλα αλλά την πήρε! Βέβαια από όλες τις μάρκες μόνο του jumbo γουστάρει! Τις τελευταίες δύο βδομάδες δεν την θέλει πολύ, πιο πολύ σαν παιχνίδι την έχει, το βράδυ της την δίνω όταν την βλέπω ανήσυχη αλλά όταν την παίρνει ο ύπνος την φτύνει. Εισαγωγή κολοκυθάκι σήμερα! Ε πολύ της άρεσε! 😊\nΓυρνάει από ανάσκελα μπρούμυτα και πάλι ανάσκελα, σηκώνει κεφάλι ψηλά, κάθεται μόνη της, δεν μπούσουλαει, ερπινγκ θα το έλεγα αυτό που κάνει! Χάχα μου φαίνεται πρώτα θα περπατήσει κσι μετά θα μπουσουλησει αυτό το παιδί! Αντε με το καλό!!\nΓυναικολόγος Έλενα η Αρεταίειο\nMissMary απάντησε στο θέμα του/της Ifigeneua topic στο Τοκετός και Μαιευτήριο\nΧαχα λέω και εγώ!!! Ευχαριστώ πολύ! Όπως κατάλαβες τα είχα τα θέματακια μου αλλά με τους γονείς!Χάχα 🤭🤭\nΓια μένα λες? Όλα καλά! Έχουμε πάει στο άλλο άκρο! Αγάπες και λουλούδια! Που τα είχαμε πει? Σχετικά με το Έλενα πάντως τον γιατρό μου τον λένε Παυλάκη. Ούτε εμενα μου ζήτησε κάνεις τίποτα!\nΕγώ γέννησα στο Έλενα το καλοκαίρι και έμεινα πολύ ευχαριστημενη! Μπορείς να πηγαίνεις το πρωί στης εφημεριας τον γιατρό δωρεαν, εγώ πήγαινα στα απογευματινά ραντεβού όπου με παρακολουθούσε συγκεκριμένος με ραντεβού και αγόραζα παράβολο.\nΚαλή χρόνια! Έξι μηνών σήμερα! Έχουμε μπει στις στερεες τροφές με επιτυχία! Πολλα σάλια και γέλια! 😊


Πού βρίσκονται τα κόκαλα του Ψίτη; | ΙΣΤΟΡΙΕΣ ΤΗΣ Κ | Η ΚΑΘΗΜΕΡΙΝΗ\nΙΣΤΟΡΙΕΣ ΤΗΣ Κ 16.10.2017\nΠού βρίσκονται τα κόκαλα του Ψίτη;\nΤον είχε βρει στα σκουπίδια μια Κυριακή. Ήταν μαύρος και το ένα δόντι του, πιο μεγάλο από το άλλο, πεταγόταν κάτω από τα μουστάκια. Ήταν φοβισμένος γάτος, δεν ήθελε να βγαίνει από το σπίτι ποτέ. Δειλός· πολύ δειλός. Τον βάφτισε «Ψίτη» κι όποτε τον φώναζε, γύριζε το κεφάλι του αλαφιασμένος. Συμπεριφερόταν σαν σκύλος πιο πολύ παρά σαν γάτος.\nΈζησε δεκαεννέα χρόνια, δίχως ιδιαίτερη περιποίηση.\nΟύτε αρρώστησε ποτέ ούτε έπαθε κάτι άλλο από αυτά που παθαίνουν οι γάτοι. Ούτε βιβλιάριο υγείας τού είχε βγάλει ούτε προληπτικές εξετάσεις τού έκανε. Παρ’ όλα αυτά έφτασε τα 19 χρόνια ο Ψίτης, έγινε παππούλης και τότε άρχισε να κουράζεται. Δεν είχε όρεξη να φάει και το τρίχωμά του μάδαγε.\nΚάποτε έφυγε σε ταξίδι για δουλειά και τον άφησε στους γείτονες, που τον αγαπούσαν σαν δικό τους. Τον πήραν τηλέφωνο: «Πάνε τα ψωμάκια του Ψίτη, τελειώνουν οι μέρες του. Έλα, σε περιμένει για να πεθάνει», του είπαν. Επέστρεψε κακήν κακώς απ’ το ταξίδι. Όταν έφτασε, ο Ψίτης τον κοίταξε με βλέμμα θολό, μισοσβησμένο. Τον πήρε αγκαλιά, τον χάιδεψε, μέχρι που... πάει ο Ψιτάκος. Κυριακή τον είχε βρει, Κυριακή τον έχασε.\n«Πού να πηγαίνουν άραγε οι Ψίτηδες;» αναρωτήθηκε. Απάντηση δεν πήρε. Παρηγοριόταν με τη σκέψη ότι είχε ζήσει μια ζωή ήρεμη, δίχως περιπέτειες, αλλά με αγκαλιές και με χάδια. Είχε νιώσει και τον έρωτα. Τον ξεμυάλισε μια θηλυκιά της γειτονιάς. Του έκανε κουνήματα και αναστατωνόταν. Γούρλωνε τα κίτρινα μάτια του και νιαούριζε, νιαούριζε ασταμάτητα, αναστάτωνε όλη τη γειτονιά.\nΜε τα πολλά την κουτούπωσε, της έκανε και μερικά γατάκια.\nΌχι, δεν ασχολήθηκε καθόλου με τα μικρά γατάκια, ούτε νοιάστηκε τι απέγιναν ούτε τι δρόμο πήραν. Μόνο για τη γάτα του νοιαζόταν, που δεν ανταποκρινόταν ιδιαίτερα και που τελικά το έσκασε, ίσως με κάποιον άλλον. Εξαφανίστηκε απ’ τη γειτονιά.\nΑυτά σκεφτόταν καθώς πήγαινε να τον θάψει κάτω από ένα δέντρο στον λόφο. Έσκαψε τον λάκκο με τα χέρια του, δεν είχε προβλέψει να πάρει μια τσουγκρανίτσα ή ένα φτυαράκι. Τον χάιδεψε μια τελευταία φορά, τον τοποθέτησε μέσα στον λάκκο και μετά τον σκέπασε, πάλι με γυμνά χέρια. Στο τέλος έβαλε πάνω στον σκεπασμένο λάκκο μια πέτρα. Μια πολύ βαριά πέτρα, πολύ μεγάλη, που να κάνει μπαμ από μακριά, για να μπορέσει να τον βρει αν ποτέ ένιωθε την επιθυμία. Μετά έφυγε.\nΕπέστρεψε στο σημείο εκείνο ύστερα από δέκα χρόνια. Αλλά η πέτρα δεν υπήρχε και τα δέντρα είχαν αλλάξει. Όλα είχαν αλλάξει.\nΜπορεί να μην ήταν εκείνο το σημείο, να είχε ξεγελαστεί, μπορεί να μη θυμόταν καλά, γιατί είχε στο μεταξύ μπλέξει άσχημα. Χρωστούσε και δεν μπορούσε να τα ξεπληρώσει, είχε κι ένα σωρό θέματα υγείας. Δικά του, της μάνας του, του αδερφού του και του πιο καλού του φίλου. «Σωστά λένε ότι το γήρας δεν έρχεται μόνο. Φέρνει ένα σωρό προβλήματα», έλεγε και ξανάλεγε. Δεν ήταν γέρος, όμως έτσι ένιωθε κάποιες φορές.\nΚατηφόρισε τον λόφο αβέβαιος και συγχυσμένος. Πώς; Γιατί; Πού; Μήπως να την πήρε την πέτρα κάποιος άλλος, για κάποιον άλλο γάτο; Μήπως να την είχε πάει κάπου παραπέρα, κάτω από άλλο δέντρο, σε άλλον τάφο;\nΜπορεί! Όμως δεν είχε και τόση σημασία με τα τόσα πολύ σοβαρά που τον απασχολούσαν.\nΤου κακοφάνηκε, ναι· είπε από μέσα του: «Δηλαδή, τώρα δεν ξέρω πού βρίσκονται τα κόκαλα του Ψίτη; Πάει, δεν έμεινε τίποτα από εκείνον;».\nΓύρισε σπίτι του απογοητευμένος. Τα πράγματα δεν είχαν έρθει όπως τα φανταζόταν... ■\n* Ο Πέτρος Μπιρμπίλης είναι συγγραφέας. Αύριο κυκλοφορεί το καινούργιο του βιβλίο «Μπελ Ετουάλ» από τις εκδόσεις Θράκα.


Βελόπουλος κατά Χρυσοχοΐδη για το Τζόκερ: Να παραιτηθεί - Aftodioikisi.gr\nΣφοδρή επίθεση κατά του υπουργού Προστασίας του Πολίτη, Μιχάλη Χρυσοχοΐδη, εξαπέλυσε ο πρόεδρος της Ελληνικής Λύσης, Κυριάκος Βελόπουλος, μιλώντας στον Real FM για το «τζόκερ-γκέιτ».\nΣυγκεκριμένα, ο κ. Βελόπουλος τόνισε: «Έπρεπε να παραιτηθεί ο Χρυσοχοΐδης. Είπε ότι θα πάει με το παιδί του να δει την ταινία. Ο υπουργός που είναι ο άνθρωπος που πρέπει να εφαρμόζει το νόμο λέει δημοσίως ότι θα παραβιάσει το νόμο. Σε ποια χώρα γίνονται αυτά τα πράγματα;\n«Η ΝΔ τον πήρε για μεταγραφή του Μέσι και τους βγήκε με λουμπάγκο στη μέση. Είναι ο άνθρωπος που με την αστυνομία εφαρμόζουν το νόμο. Ο άνθρωπος αυτός δημοσίως παραβιάζει το νόμο. Θέλω να πιστεύω ότι είναι ένας επικοινωνιακός ελιγμός, ένα πυροτέχνημα για να ασχοληθούμε με αυτό και να αφήσουμε την υπόθεση των λαθροεισβολέων. Δεν μπορώ να πιστέψω ότι ο Χρυσοχοΐδης θα παραβιάσει το νόμο συνειδητά και το πιστεύει ότι θα το κάνει. Αν το εννοεί, πρέπει να παραιτηθεί. Δεν μπορεί να βγαίνει ο υπουργός και να λέει ότι θα παραβιάσει το νόμο», πρόσθεσε.\nΠΟΛΙΤΙΚΗ, ΧΡΥΣΟΧΟΙΔΗΣ, ΒΕΛΟΠΟΥΛΟΣ


Mediterranean Village Resort & SPA - Πιερία, 5*, Ελλάδα\nΣυντεταγμένες Γεωγραφικό Μήκος: 22.6059\nΓεωγραφικό Πλάτος: 40.286\nΦώτο - Mediterranean Village Resort & SPA 5*\nSPA MEDITERRANEAN VILLAGE\nΕίναι η αρμονία του σώματος και της ψυχής, το άρωμα των λουλουδιών και η πρωινή φρεσκάδα, η μουσική που καταπραΰνει και ηρεμεί. Πρόκειται για μια ατελείωτη ποικιλία θεραπειών, οι οποίες παρέχουν υπηρεσίες υγείας και χαλάρωση ολόκληρου του οργανισμού.\nΣτις υπηρεσίες σας : Θερμαινόμενη πισίνα, σάουνα, χαμάμ, γυμναστήριο, περιποιήσεις προσώπου και σώματος, μασάζ, αρωματοθεραπεία.\nΕπιτρέπεται η είσοδος σε άτομα άνω των 16 ετών.Ώρες λειτουργίας για παιδιά στην εσωτερική πισίνα 10:00 - 12:00 ( παιδιά 0 έως 16 ετών).\nAROMATHERAPY Ταξίδι ομορφιάς και ευεξίας με ένα μοναδικό συνδυασμό των αιθέριων ελαίων και ένα ειδικό χαλαρωτικό μασάζ (25 λεπτά).\nSHINE and YOUTH Θεραπεία με βιταμίνη C για λάμψη και χαλάρωση. Θρέφει και προστατεύει το δέρμα και έχει εξαιρετικές ενυδατικές ιδιότητες (30 λεπτά).\nFLASH VITAMINE E Γρήγορη θεραπεία της γήρανσης του δέρματος με τόνωση της βιταμίνης Ε, αναζωογονεί και λειαίνει τις μικρές ρυτίδες. Θρέφει και μαλακώνει τις πρώτες ρυτίδες (30 λεπτά).\nCHOCOLATE THERAPY Η θεραπεία που δίνει τρισδιάστατη ενυδάτωση, αναζωογονεί και επαναφέρει το δέρμα (50 λεπτά).\nMINERAL SKIN Με τη βοήθεια των θαλάσσιων πολυσακχαριτών, αυτή η θεραπεία παρέχει ενυδατική δράση και ελαστικότητα. Το δέρμα γίνεται απαλό και λαμπερό. Κατάλληλο για όλους τους τύπους δέρματος (50 λεπτά)\nΧΡΗΣΗ ΤΩΝ ΥΠΗΡΕΣΙΩΝ ΠΙΣΙΝΑ,ΣΑΟΥΝΑ,ΧΑΜΑΜ,ΓΥΜΝΑΣΤΗΡΙΟ\nΘερμαινόμενη πισίνα 60 λεπτάΧαμάμ 60 λεπτάΣάουνα 60 λεπτάΓυμναστήριο 60 λεπτά\nΚαθαρισμός Προσώπου Καθαρισμός και αποτοξίνωση στο πρόσωπο. Καθαρίζει τέλεια το δέρμα και ταυτόχρονα μαλακώνει και θρέφει (60 λεπτά).\nFACIAL MADAM Θεραπεία με συνδυασμό βιταμινών για αξεπέραστη τρυφερότητα. Αυξάνει την φυσική ικανότητα αυτοπροστασίας του δέρματος (60 λεπτά).\nSPIRULINA Αναζωογονητική θεραπεία με φύκια, Σπιρουλίνα για το δέρμα, με όλες τις ιδιότητες αποκατάστασης των φυκιών (60 λεπτά).\nCAVIAR Ειδική συσφιγκτική θεραπεία με χαβιάρι. Πολύ αποτελεσματική κατά των ρυτίδων και την ίδια στιγμή προσφέρει βαθιά ενυδάτωση (60 λεπτά).\nΘεραπεία ματιών θεραπεία για τόνωση ματιών. Λειαίνει και απαλύνει τις ρυτίδες έκφρασης του προσώπου. Κατάλληλη για οιδήματα και τους μαύρους κύκλους (20 λεπτά).\nΑποτρίχωσηΥπηρεσίες μανικιούρ και πεντικιούρ\nPeeling - Καθαρισμός του δέρματος, απομακρύνοντας τα νεκρά κύτταρα. Επιτρέπει στο δέρμα να αναπνέει, να απορροφήσει τα θρεπτικά συστατικά, προλαμβάνει και διορθώνει τις διχρωμίες του δέρματος. Είναι μια ιδανική προετοιμασία για το μαύρισμα.\nBody Wrap - Με υψηλή περιεκτικότητα σε θρεπτικά συστατικά βοηθά στην ενεργοποίηση των ζωτικών λειτουργιών του σώματος, θρέφει το δέρμα, εξαλείφει τις βλαβερές ουσίες, κάνοντας μια λεπτή σιλουέτα.\nSoftening - Τακτική μασάζ κεφαλής, αυχένα, την πλάτη, βοηθά στη ρύθμιση της πίεσης, την ανακούφιση των συμπτωμάτων της χρόνιας κόπωσης, κατάθλιψη, πόνο στο κεφάλι. Μασάζ με ενεργή επίδραση στο καρδιαγγειακό σύστημα, βελτιώνει την κυκλοφορία του αίματος, βελτιώνει την καρδιακή λειτουργία.Ευεργετικά αποτελέσματα στις αρθρώσεις και τους μυς του κινητικού συστήματος, στον μεταβολισμό.\nОЗ – ZONE Η θεραπεία των κουρασμένων ποδιών. Κόπωση και πρήξιμο γρήγορα γίνονται παρελθόν (25 λεπτά).\nSWEET GOMMAGE Επαναφέρει και δίνει την αρμονία στο σώμα και αναζωογονεί τα κύτταρα του δέρματος (25 λεπτά).\nLIPOLIS - F Λιποαναρροφητική θεραπεία κατά της κυτταρίτιδας. Για γρήγορη και ορατά αποτελέσματα (35 λεπτά).\nMINERAL SKIN Συνδυασμός θεραπείας εντατικής θρέψης και ανάκτηση της φυσιολογικής υφής του δέρματος (50 λεπτά).\nRelax Μοναδικά χαλαρωτικό μασάζ σώματος (25 ή 50 λεπτά).\nAromatherapy Ταξίδι στον κόσμο της ευδαιμονίας - μια διαδικασία που βασίζεται σε έναν συνδυασμό των αιθέριων ελαίων (25 ή 50 λεπτά).\nΤονωτικό Εντατικό μασάζ σώματος που ξυπνά τις αισθήσεις (40 λεπτά).\nWinged Hermes Πλήρης χαλάρωση και ξεκούραση (25 λεπτά).\nAnti - stress massage Το άγχος της καθημερινής ζωής γίνεται απλά μια ανάμνηση (30 λεπτά)\nSWEET DREAMS Χαλαρωτικό μασάζ σε θερμαινόμενο κρεβάτι , χρωματοθεραπεία Aquadream (30 λεπτά).\nANTI – CELLULITE Ειδικό μασάζ κατά της κυτταρίτιδας (20 λεπτά).\nMassage with pouches Η μαγεία αυτή της χαλαρωτικής τεχνικής μασάζ έχει ως στόχο να αποκαταστήσει την αρμονία του σώματος και της ψυχής (45 λεπτά).\nΙσπανικό Η μοναδικότητα του ισπανικού μασάζ είναι η δημιουργικότητά του. Ιδιαίτερα χαλαρωτικό μασάζ που σας δίνει κάθε φορά όλο και πιο νέες αισθήσεις (40 λεπτά).\nTandem Συγκεντρώνει τις δυνάμεις δύο ειδικών . Μασάζ με 4 χέρια ,θα παραμείνει μια αξέχαστη ανάμνηση! (30 λεπτά).\nΑΠΟΚΛΕΙΣΤΙΚΕΣ ΘΕΡΑΠΕΙΕΣ AQUA WOOD\nAphrodite Κάλυψη με λάσπη από τη θάλασσα, πλούσια σε μέταλλα και ιχνοστοιχεία. Για συνεχή ανάπλαση του δέρματος (50 λεπτά).\nChocolate Heaven Μια βόλτα στα σύννεφα, τύλιγμα με σοκολάτα. Ισχυρή δράση αντι-κυτταρίτιδας σε συνδυασμό με γλυκές μυρωδιές (50 λεπτά).\nSea therapy (Χρήση του κρεβατιού Aqua Wood) Εντατική θεραπεία σύσφιξης με διαφορετικά είδη φυκιών από τη Μεσόγειο Θάλασσα. Αναζωογονεί την επιδερμίδα και διεγείρει τις αισθήσεις! Μοναδική φροντίδα! (50 λεπτά).\nΌλα τα δωμάτια διαθέτουν:κεντρικό κλιματισμό με ατομικό έλεγχο, τηλεόραση με οθόνη LCD (δορυφορικά κανάλια), τηλέφωνο, δωρεάν καλωδιακή σύνδεση στο internet , mini-bar, χρηματοκιβώτιο (χωρίς χρέωση), μπανιέρα / ντους, στεγνωτήρα μαλλιών, μπαλκόνι / βεράντα, με θέα στη θάλασσα.Τύπος επιπλέον κρεβατιού - καναπές-κρεβάτι.\nSingle Room Δυνατότητα φιλοξενίας : 1 ενήλικας και 1 παιδί (έως 7 ετών).Double Room Δυνατότητα φιλοξενίας : 3 ενήλικεςDouble Superior Βρίσκονται στον πρώτο ή δεύτερο όροφο. Μπαλκόνι / βεράντα με πρόσβαση σε μια ξεχωριστή πισίνα για σουίτες, μπουρνούζια και παντόφλες, θέα στη θάλασσα. Πιθανή χωρητικότητα 2 ενήλικες και 2 παιδιά (κάτω των 14 ετών).Suite Σουίτα δύο δωματίων, ευρύχωρο μπαλκόνι (13 τ.μ.). Καθιστικό και υπνοδωμάτιο, μπουρνούζια και παντόφλες.Πρόσβαση σε μια ιδιωτική πισίνα για τις σουίτες, με θέα στη θάλασσα. Πιθανή χωρητικότητα 4 ενήλικες.Vip Maisonette Suite Private Pool 2 επιπέδων. Στον πρώτο όροφο: ευρύχωρο σαλόνι με γωνιακό καναπέ, ένα υπνοδωμάτιο με δύο μονά κρεβάτια, ντους.Στον δεύτερο όροφο : υπνοδωμάτιο με διπλό κρεβάτι king size bed, μπάνιο (μπανιέρα με υδρομασάζ). Βεράντα, ιδιωτική πισίνα. Πιθανή χωρητικότητα: 4 ενήλικες.\nΣχόλια για το ξενοδοχείο Mediterranean Village Resort & SPA


Θεσσαλονίκη: "Κανονικά θα ανοίξει αύριο το σούπερ μάρκετ στο οποίο εντοπίστηκε κρούσμα κορωνοϊού χθες!" - Alldaynews.gr\nΤο Σωματείο Εργαζομένων στις Επιχειρήσεις του Ομίλου Σκλαβενίτης στη Βόρεια Ελλάδα καταγγέλλει «την απαράδεκτη ενέργεια της εταιρείας να ανοίξει μετά από μία μέρα, την Τρίτη 25/08, το κατάστημα στο οποίο επιβεβαιώθηκε κρούσμα συναδέλφου με κορονοϊό.\nΈνα άνοιγμα μάλιστα με παρόντες τους ίδιους εργαζόμενους πλην ελάχιστων «στενών επαφών» του συναδέλφου».\n«Το Σωματείο καταγγέλλει την απαράδεκτη ενέργεια της εταιρείας να ανοίξει μετά από μία μέρα, την Τρίτη 25/08, το κατάστημα στο οποίο επιβεβαιώθηκε κρούσμα συναδέλφου με κορονοϊό.\nΈνα άνοιγμα μάλιστα με παρόντες τους ίδιους εργαζόμενους πλην ελάχιστων «στενών επαφών» του συναδέλφου. Είναι απορίας άξιον το πως η εταιρεία έκρινε ότι δε συντρέχει λόγος επέκτασης της καραντίνας σε όλο το προσωπικό, όταν σε έναν ενιαίο χώρο συνυπάρχουν όλοι οι συνάδελφοι.\nΗ εταιρεία προσχηματικά επικαλείται τον ΕΟΔΥ λέγοντας ότι «δεν είναι στενή επαφή το σύνολο των συναδέλφων που εργάζονται στο συγκεκριμένο κατάστημα».\nΓια άλλη μια φορά κράτος και εργοδοσία δείχνουν στην πράξη την αξία της ανθρώπινης ζωής.\nΜπροστά στα κέρδη τους οχυρώνονται πίσω από υπουργικά πρωτόκολλα βάζοντας σε κίνδυνο τους συναδέλφους μας και κατ’ επέκταση τις οικογένειές τους.


Καφές και άθληση: Τα οφέλη, τα όρια και οι κίνδυνοι – ΑΙΤΩΛΟΑΚΑΡΝΑΝΙΑ NEWS\n29 Οκτωβρίου 2020 52\nΗ καφεΐνη που εμπεριέχεται στον καφέ και όχι μόνο, βελτιώνει την απόδοση. Χιλιάδες μελέτες έχουν δείξει πως η κατανάλωση καφέ πριν από μια σωματική πρόκληση, συμβάλει στην βελτίωση της αντοχής και της ταχύτητας.\nΩστόσο θα πρέπει να επιλεχθεί η κατάλληλη χρονική στιγμή για το βέλτιστο αποτέλεσμα και αυτή είναι τουλάχιστον μια ώρα πριν από το αθλητικό γεγονός που πρόκειται να συμμετάσχει κάποιος.\nΠότε πρέπει τον καταναλώσεις\nΈρευνες έχουν δείξει πως 6 ml καφέ για κάθε κιλό σωματικού βάρους είναι η σωστή αντιστοιχία για να δει κάποιος αποτελέσματα. Υψηλότερη δόση δεν θα επιφέρει καλύτερο αποτέλεσμα, αντίθετα μπορεί να προκαλέσει ζάλη, άγχος, αύξηση καρδιακών σφυγμών και αποσυντονισμό.\nΟ καφές έχει θετική επίδραση στην λειτουργία του εγκεφάλου. Εμπεριέχει ένα σύνολο ουσιών όπως οι πολυφαινόλες που βοηθούν στη συγκέντρωση,\nΔεν έχει αποδειχθεί πως ο καφές αφυδατώνει τον άνθρωπο. Η κατανάλωση 5 φλιτζανιών καφέ σύμφωνα με έρευνες έχει σχεδόν μηδενική επίδραση στην αφυδάτωση του οργανισμού.\nΔεν χρειάζεται να τον καταπιούμε!\nΜάλιστα, όσο και αν φαίνεται παράξενο, δεν απαιτείται να καταπιείτε τον καφέ για να επωφεληθείτε από τις ιδιότητές του!\nΜια πρόσφατη έρευνα του περιοδικού Applied Physiology, Nutrition and Metabolism, υποστηρίζει πως οι αισθητήρες στο στόμα μας μπορούν να αντιληφθούν την ύπαρξη της καφεΐνης, ακόμη και αν δεν τον καταπιούμε και τον φτύσουμε. Αυτό μπορεί να αποδειχθεί αποδοτικό σε περιπτώσεις μεγάλων διαδρομών όπου ο αθλητής αδυνατεί να καταναλώσει οτιδήποτε από ένα σημείο και μετά.\nΟ καφές ενδέχεται να βοηθήσει στην αποκατάσταση μετά από έντονη άσκηση. Ποδηλάτες που μετείχαν σε μια έρευνα και οι οποίοι ασκήθηκαν σκληρά για δύο μέρες, όταν κατανάλωσαν ένα ενεργειακό ποτέ με υδατάνθρακες και καφεΐνη, αποκατέστησαν πολύ πιο γρήγορα τις «αποθήκες» γλυκογόνων σε σύγκριση με εκείνους που κατανάλωσαν μόνο υδατάνθρακες.\nΜπορείτε να κάνετε πολλά περισσότερα από το να πίνετε απλά καφέ. Σε περίπτωση που μια κούπα καφέ το πρωί δεν σας φαίνεται αρκετή, βάλτε σαν γαρνίρισμα στα πανκεικς καφέ με βούτυρο ή δοκιμάστε τον καφέ μέσα σε smoothie.\n8 τρόποι για να αντιμετωπίσεις την ημικρανία όταν είσαι εκτός σπιτιού


Από 10€ για είσοδο στο Μουσικοθεατρικό Υπερθέαμα "Μάλιστα Κύριε Ζαμπέτα", αφιερωμένο στη ζωή του μεγάλου μας μουσικού, στο Θέατρο Αλίκη! Με τους Βίκυ Σταυροπούλου, Τάσο Χαλκιά, Λευτέρη Ελευθερίου, Χριστίνα Τσάφου, Ελένη Καρακάση, Μάκη Πατέλη, Κωνσταντίνο Κακούρη, ένα μεγάλο θίασο από νέους ηθοποιούς - χορευτές & ζωντανή ορχήστρα!\nΑπό 10€ για είσοδο στο Μουσικοθεατρικό Υπερθέαμα "Μάλιστα Κύριε Ζαμπέτα", αφιερωμένο στη ζωή του μεγάλου μας μουσικού, στο Θέατρο ''Αλίκη''! Με τους Βίκυ Σταυροπούλου, Τάσο Χαλκιά, Λευτέρη Ελευθερίου, Χριστίνα Τσάφου, Ελένη Καρακάση, Μάκη Πατέλη, Κωνσταντίνο Κακούρη, ένα μεγάλο θίασο από νέους ηθοποιούς - χορευτές & ζωντανή ορχήστρα!\nΤετάρτη έως Παρασκευή: B Ζώνη 11.00€ Αγόρασέ το\nΤετάρτη έως Παρασκευή: Γ Ζώνη 10.00€ Αγόρασέ το\nΣάββατο (Απόγευμα 18:00): A,B & Γ Ζώνη 12.00€ Αγόρασέ το\nΣάββατο Βράδυ - Κυριακή: A Zώνη 15.00€ Αγόρασέ το\nΣάββατο Βράδυ - Κυριακή: Β Zώνη 14.00€ Αγόρασέ το\nΣάββατο Βράδυ - Κυριακή: Γ Zώνη 12.00€ Αγόρασέ το\nΤα Αθηναϊκά Θέατρα παρουσιάζουν ένα μεγάλο μουσικό θέαμα αφιερωμένο στη ζωή του Γιώργου Ζαμπέτα, στο θέατρο Αλίκη. Μία μουσικοθεατρική παράσταση που αποτελεί φόρο τιμής στον αυτοδημιούργητο δεξιοτέχνη του μπουζουκιού, στον ορίτζιναλ μάγκα, που ευτύχησε να αποκτήσει το μεγαλύτερο φαν κλαμπ της εποχής του: Την Ελλάδα ολόκληρη. Ανεξάρτητα από ηλικίες και κοινωνική τάξη. Με τη δύναμη των τραγουδιών του. Και το ταμπεραμέντο του.\n- Η προσφορά ισχύει έως και τις 11/03/2018\n- Η προσφορά περιλαμβάνει είσοδο 1 ατόμου στην μουσικοθεατρική παράσταση "Μάλιστα Κύριε Ζαμπέτα", στο Θέατρο Αλίκη\n- Με τους Βίκυ Σταυροπούλου, Τάσο Χαλκιά, Λευτέρη Ελευθερίου, Χριστίνα Τσάφου, Ελένη Καρακάση, Μάκη Πατέλη, Κωνσταντίνο Κακούρη, Βανέσσα Αδαμοπούλου, ένα μεγάλο θίασο από νέους ηθοποιούς και χορευτές και 8-μελή ζωντανή ορχήστρα!\n- Η μουσικοθεατρική παράσταση που αποτελεί φόρο τιμής στον αυτοδημιούργητο δεξιοτέχνη του μπουζουκιού, στον ορίτζιναλ μάγκα, που ευτύχησε να αποκτήσει το μεγαλύτερο φαν κλαμπ της εποχής του: Την Ελλάδα ολόκληρη. Ανεξάρτητα από ηλικίες και κοινωνική τάξη. Με τη δύναμη των τραγουδιών του και το ταμπεραμέντο του\n- Διάρκεια Παράστασης: 110 Λεπτά (χωρίς το διάλειμμα)


PANELIAKOS, Boston USA: Τα θεία σύμβολα των ημερών και η μη «θρησκευόμενη αριστερά»\nΤα θεία σύμβολα των ημερών και η μη «θρησκευόμενη αριστερά»\nΤου Λουκά Αποστολίδη\nΕβδομάδα των παθών. Τα θεία σύμβολα: Ο Σταυρός, ο Επιτάφιος και η Ανάσταση συγκινούν τις ψυχές δύο και πλέον δισεκατομμυρίων ανθρώπων στον πλανήτη. Μηνύματα Αγάπης, Ειρηνικής συνύπαρξης των πληθυσμών, ηχούν παντού .Η Αλληλεγγύη και η Συγχώρεση των αμαρτιών, πλημμυρίζουν τον λόγο των πιστών. Στην πράξη βέβαια, στα εγκόσμια τα πράγματα δεν πάνε τόσο καλά. Οι πολεμικές συρράξεις απειλούν την ειρήνη επί γης. Οι στρατιές των πεινασμένων, διψούντων και των φτωχών, των προσφύγων και των μεταναστών γιγαντώνονται.\nΟι μετακινήσεις των πληθυσμών και η συνύπαρξη διαφορετικών πολιτισμών, δημιουργούν νέα προβλήματα, ιδεολογικά και πολιτικά, οικονομικά και κοινωνικά στις δυτικές κοινωνίες. Πάνω όμως από τα βασανιστικά αυτά ζητήματα, η κάθε ανθρώπινη ύπαρξη αυτές τις μέρες, που πιστεύει στον Χριστιανισμό, προσπαθεί να βρει την αγάπη, να γαληνέψει, να ξεπεράσει φόβους και αγωνίες και να συναντηθεί με το υπέρτατο και το θείο. Με κάτι το άπιαστο αλλά παρηγορητικό. Με το άϋλο και πνευματικό αλλά άκρως συγκινησιακό.\nΤα θεία σύμβολα αυτών των ημερών, δίνουν ζωή και δύναμη στη θρησκεία. Αποτελούν ένα ιδιαίτερο συμβολισμό που κάνουν δυνατή την επαφή των πιστών με το παρελθόν, το παρόν και το μέλλον. Συμβολίζουν τη ζωή, το θάνατο και την κάθαρση της ψυχής, στο άπειρο και αιώνιο. Ιστορικά τα σύμβολα στις πρωτόγονες, αλλά και τις σύγχρονες κοινωνίες αποκτούν μεγάλη ισχύ και επιρροή στις ανθρώπινες συμπεριφορές και την οργάνωση των κοινωνιών.\nΗ δύναμη των θρησκευτικών συμβόλων ιστορικά παραμένει ιδιαίτερα ισχυρή. Πολλάκις οι κοσμικές εξουσίες επικαλούνται και εκμεταλλεύονται αυτά τα σύμβολα. Άλλες εξουσίες όπως στα κομουνιστικά καθεστώτα, στις χώρες του υπαρκτού σοσιαλισμού, θεώρησαν τα σύμβολα αυτά αλλά και τη θρησκεία, ως το «όπιο του λαού». Και σ’ αυτά τα καθεστώτα η επιρροή των συμβόλων παρέμεινε ζωντανή και ισχυρή.\nΌλες οι μεγάλες θρησκείες του πλανήτη, χριστιανισμός, ισλαμισμός, βουδισμός και Κομφούκιος κ.α. χρησιμοποιήσουν ιστορικά τα θρησκευτικά σύμβολα, για να αποκτήσουν ισχύ και εξουσία.\nΣε όλα τα μήκη και πλάτη της γης οι κοσμικές – πολιτικές εξουσίες βρέθηκαν πολλές φορές σε διαμάχη και μεγάλες συγκρούσεις με τη θρησκευτική εξουσία. Είναι εξίσου ιστορικά βεβαιωμένο,ότι τα θρησκευτικά σύμβολα χρησιμοποιήθηκαν και συνεχίζουν να χρησιμοποιούνται για «ιερούς» πολέμους. Άλλοτε, η θρησκευτική εξουσία επιχειρούσε να ελέγξει την κοσμική εξουσία. Ο χωρισμός της κρατικής με τη θρησκευτική εξουσία παραμένει και σήμερα ένα ανοιχτό πάντα πρόβλημα.\nΣίγουρα τα θρησκευτικά σύμβολα, ιστορικά, υπήρξαν ανθρώπινα κατασκευάσματα. Ο άνθρωπος έχοντας πλήρη συνείδηση ότι είναι θνητός, αναζητάει τη συνέχεια μετά το θάνατο. Προσπαθεί να χαλιναγωγήσειτο φόβο για το θάνατο. Η σωτηρία του ανθρώπινου γένους συμβολίζεται με τα θεία σύμβολα αυτών των ημερών: Σταύρωση. ο Χριστός συμβολικά αίρει τας αμαρτίες του ανθρώπινου γένους. Η εβδομάδα των παθών είναι μέρος περισυλλογής και πένθους για τα πάθη του θεανθρώπου. Ο Επιτάφιος συμβολίζει το θάνατο και το πέρασμα στο πνευματικό κόσμο. Και η Ανάσταση συνδέει την ανθρώπινη ύπαρξη με το μετέπειτα. Η διαδοχή αυτών των συμβόλων νοηματοδοτούν την κοσμική – πραγματική ύπαρξητων ανθρώπων που συνδέονται με τη μεταθανάτιο ζωή τη συνάντηση με το θείο. Η πνευματική αυτή αναζήτηση, έχει μεγάλη επίδραση στην οργάνωση των ανθρώπινων κοινωνιών.\nΑπό την ίδρυση του νεοελληνικού κράτους, τα θρησκευτικά σύμβολα, η θρησκευτική εξουσία συνδέθηκε άμεσα με τη γέννηση και εξέλιξη της κρατικής εξουσίας. Οι σχέσεις παραμένουν σχετικά ειρηνικές. Οσάκις όμως η κρατική εξουσία επιχειρεί να περιορίσει την τυπική ισχύ των συμβόλων της εκκλησίας γεννάται μεγάλη σύγκρουση.\nΑκόμη και όταν η πολιτική εξουσία επιχειρεί να εγγυηθεί και να καταχωρήσει το δικαίωμα της ελευθερίας του θρησκεύεσθαι, της θρησκευτικής ανεξαρτησίας, οι αντιδράσεις παραμένουν ζωντανές (πχ η σύγκρουση για τις ταυτότητες, η διδασκαλία των θρησκευτικών, οι οικονομικές σχέσεις κράτους και εκκλησίας).\nΑπό τον 18ο 19ο και τον 20ο αιώνα υπήρξαν ισχυρά, υλιστικά, φιλοσοφικά ρεύματα της αριστεράς και κινήματα που επιχείρησαν να καταργήσουν ή να περιορίσουν την ισχύ των θρησκευτικών συμβόλων. Στα κομμουνιστικά καθεστώτα, με το πέρασμα του χρόνου άρχισαν να δίνουν μεγαλύτερη ανοχή στις πνευματικές, θρησκευτικές παραδόσεις και αναζητήσεις.\nΣτις μέρες μας στα 200 χρόνια νεοελληνικού κράτους, τα θρησκευτικά σύμβολα παραμένουν ιδιαίτερα ισχυρά και η επιρροή τους στην οργάνωση της κοινότητας πολύ μεγάλη.\nΑντίθετα, με τα πολιτικά σύμβολα, τα θρησκευτικά σύμβολα διατηρούν σε υψηλούς βαθμούς την αξιοπιστία. Ακόμη και η «μη θρησκευόμενη αριστερά», που μας κυβερνά, δίνει το ισχυρό παρόν της και ασπάζεται τα θρησκευτικά σύμβολα των ημερών. Στη Σταύρωση, τον Επιτάφιοκαι την Ανάσταση. Ενδεικτικές είναι οι πρωτοβουλίες της μη «θρησκευόμενης αριστεράς». Ο Πρωθυπουργός επισκέφθηκε τον Πάπα (σύμβολο του καθολικισμού σε δύο δισ. ανθρώπους). Συνάντησε τον Πατριάρχη, τον Πάπα και τον Ιερώνυμο στο νησί των προσφύγων.\nΕπισκέφθηκε το Άγιο Όρος και δίνει πάντα το παρόν στα τελετουργικά και συμβολικά της εκκλησίας. Ακόμη και για τα εγκόσμια προστρέχει στον Ιερώνυμο (Μακεδονικό). Επιμένει όμως να αυτοαποκαλείται ως «μη θρησκευόμενος αριστερός».\nΚατανοητό ότι στην προκειμένη περίπτωση, η πολιτική εξουσία επιχειρεί να «εξαγνισθεί από τα ανομήματά της», για τα πάθη των συμπολιτών μας σε αυτή τη δύσκολη ιστορική περίοδο, θα έλεγε κάποιος αυστηρός κριτής. Περισσότερο όμως θεάρεστο θα ήταν η πολιτική εξουσία να ασπάζονταν και να υιοθετούσε τα συμβολικά μηνύματα της εβδομάδας των παθών.\nΝα βασιλεύει επί γης η συνεννόηση των πολιτικών κομμάτων και η κατανόηση για την αντιμετώπιση των επίγειων παθών της κοινωνίας μας. Να γίνει πράξη ο Σεβασμός, η Αγάπη, η Συνεννόηση, η Κοινωνική Συνοχή και η Ειρήνη, η Αλληλεγγύη και Σωτηρία όχι μονάχα των ψυχών (αυτό το έχει αναλάβει η εκκλησία) αλλά και των συνανθρώπων μας. Και αυτές οι γιορτές βρίσκουν τη χώρα μας πολιορκημένη. Τα βάρη είναι πολλά, όπως και το ψυχικό κόστος.\nΑυτό το Πάσχα βρίσκει τη Μεσόγειο με ταραγμένα νερά. Το υγρό στοιχείο, τα άγρια κύματα βυθίζουν τα σαπιοκάραβα που κουβαλάνε τον πόνο, την απελπισία, τη φυγή και τον πόνο των προσφύγων και των μεταναστών. Από θάλασσα ειρήνης και ευημερίας των λαών κινδυνεύει να γίνει υγρός τάφος βασανισμένων ψυχών.\nΟι «ιεροί» - θρησκευτικοί πόλεμοι, το κυνήγι της εξουσίας, έλεγχος των ενεργειακών πηγών και το νέο μοίρασμα σφαιρών επιρροής των μεγάλων δυνάμεων στη Μέση Ανατολή, η εργαλειοποίηση του μουσουλμανικού στοιχείου και τα όνειρα ανασύστασης της Οθωμανικής αυτοκρατορίας στην ευρύτερη περιοχή μας, απειλούν άμεσα την ειρήνη.\nΌλοι ευχόμαστε αυτές τις μέρες με μηνύματα αγάπης, ειρήνης και αλληλεγγύης.\nΌλοι ευχόμαστε να σταματήσουν οι «ιεροί» θρησκευτικοί πόλεμοι και να οικοδομηθούν γέφυρες επικοινωνίας και συνύπαρξης των θρησκευτικών πολιτισμών.\nΒέβαια, όλοι μας κατανοούμε ότι αν για τις μεγάλες θρησκείες η ειρηνική συνύπαρξη είναι δύσκολη, για τις κοσμικές εξουσίες τα πράγματα είναι πολύ πιο δύσκολα.


Γκριεζμάν: «Θα ζητήσω συγχώρεση για τα περσινά με τις εμφανίσεις μου»\nΠΟΛΙΤΗΣ SPORTS, 14/07/2019 (τελευταία ενημέρωση 23:21)\nΟ Αντουάν Γκριεζμάν άφησε στην… άκρη τα περσινά, αποθέωσε τον Μέσι και τόνισε πως τα… γκολ του θα «αναγκάσουν» τους Καταλανούς να ξεχάσουν την περσινή του συμπεριφορά!\n«Ήταν πολύ δύσκολο ν’ απορρίψω τη Μπαρτσελόνα, ειδικά όταν μια τέτοια ομάδα επικοινωνεί μαζί σου, σου στέλνει μηνύματα και σου δείχνει ότι σε θέλει. Από την άλλη, υπάρχει μια ομάδα που σε θεωρεί σημαντικό και που προσπαθεί να χτίσει γύρω σου. Ίσως το γεγονός πως θα ήμουν απλά υπό τον Μέσι στη Μπαρτσελόνα, να έπαιξε το ρόλο του…» είχε πει πέρσι ο Αντουάν Γκριεζμάν, ωστόσο φέτος τα άφησε στην άκρη.\nΘυμίζουμε, πως μετά την υπογραφή του συμβολαίου του μέχρι το 2024, ο Γάλλος πήρε τη φανέλα με το Νο 17.\nΣτην πρώτη του συνέντευξη Τύπου ως παίκτης της Μπαρτσελόνα ο Γάλλος σταρ αποθέωσε τον Αργεντίνο, την περσινή άρνηση, αλλά και τους στόχους με τη φανέλα των Καταλανών. Ο Γκριεζμάν μίλησε…\nΓια την Μπαρτσελόνα: Είναι μια νέα πρόκληση για μένα, θέλω να γίνω σημαντικός, να κερδίσω το πρωτάθλημα, το κύπελλο και το Champions League.\nΓια το ντοκιμαντέρ: Δεν έχω μετανιώσει για κάτι, ήταν κάτι που ήθελα να κάνω κάποια στιγμή. Πλέον, είμαι εδώ, ήθελα πολύ να φορέσω τη φανέλα της Μπαρτσελόνα. Μπορώ να ζητήσω… συγχώρεση για τα περσινά με τις εμφανίσεις μου μέσα στο γήπεδο, είναι πιο εύκολο για μένα\nΓια το αν είναι απογοητευμένοι οι Σουάρες – Μέσι για τα περσινά: Μπορεί να είναι, αλλά θα κάνω τα πάντα μέσα στο γήπεδο για να τους βοηθήσω και να διορθώσω τα πάντα.\nΑπό τα χέρια της Κέιτ Μίντλετον πήρε το τρόπαιο ο Τζόκοβιτς (pics)Τα highlights του μυθικού πεντάωρου τελικού του Wimbledon! (video)